Azərbaycanlıların şəhərində əslində nə baş verir? - Yeddi güc ÜZ-ÜZƏ\nPublika.az xəbər verir ki, Türkiyənin “Haber7” saytının yazarı Taha Dağlı Kərkük ətrafında baş verənləri araşdırıb.\nKərkük əməliyyatında İranın atdığı bütün addımları Türkiyə izləyirdi. Bununla yanaşı, türk əsgəri Şimali İraqda var və bölgəni tərk etməyib. Türkiyənin hazırladığı sünni döyüşçülər də Mosul və ətraf bölgələrdə aktivdirlər. Yəni İranın Şimali İraqda hər-hansı təşkilatlanması varsa, Türkiyənin bundan daha böyük gücü var.


Ailə Qurmaq - Nəsihət 1 | İslam və Ailə tərbiyəsi | Kayzen\n29 iyun 2010, 13:41\nGözəl həyat yoldaşı seçmək\nAllah-taala bu barədə buyurur: «[Ey möminlər!] Aranızda olan subay kişiləri və ərsiz qadınları, əməlisaleh [yaxud evlənməyə qabil] kölə və cariyələrinizi evləndirin. Əgər onlar yoxsuldurlarsa, Allah öz lütfü ilə onları dövlətli edər. Allah [lütfü, mərhəməti] geniş olan və [hər şeyi] biləndir!».\nHər bir kişi özünə əməlisaleh zövcə seçərkən aşağıdakı hədislərdə vurğulanan motivlərə riayət etməlidir:\nPeyğəmbər (s.ə.s) buyurmuşdur:\n«Qadınla dörd şeyə görə nikah bağlanılar: var-dövlətinə, ləyaqətinə, gözəlliyinə və dininə görə. Ona görə əlini çirmələ, dindarla evlən».\n«Dünya bütünlüklə nemətlərlə doludur. Bu nemətlərin ən xeyirlisi isə əməlisaleh qadındır».\n«Şükr edən qəlbi, zikr edən dili və axirəti qazanmaqda sizə yardımçı olan mömin zövcəni seçin!»\nBaşqa bir rəvayətdə isə belə deyilir:\n«…dünya və dinində sənə yardımçı olan əməlisaleh zövcəni seç. Bil ki, bu insanların yığıb topladıqlarının ən xeyirlisidir».\n«Tez-tez doğan və sevən qadınlarla evlənin. Həqiqətən, mən qiyamət günü başqa peyğəmbərlər yanında sizin say çoxluğunuzla fəxr edəcəyəm».\n«Bakirə qızlarla evlənin. Çünki onlar tez-tez doğan, daha çox xoş sözlər söyləyən və aza ən çox qane olanlardır».\nBaşqa bir rəvayətdə isə belə bir əlavə vardır: «…çox az hiylə işlədənlərdir».\nQeyd olunmalıdır ki, əməlisaleh qadınla ailə həyatı qurmaq dörd xoşbəxtlikdən birisidirdir. Həmçinin pis qadının əri olmaq bədbəxtçilik hesab olunan dörd amildən birisidir. Bu fikir aşağıda qeyd edəcəyimiz Peyğəmbərin (s.ə.s)səhih hədisində də öz təsdiqini tapmışdır: «Xoşbəxtlik odur ki, həyat yoldaşın əməlisaleh qadındırsa, onu görərkən halın daha xoş olsun, ondan ayrı düşdükdə isə həm onun özündən, həm də öz əmlakından arxayın ola biləsən. Bədbəxtçiliyin bir növü də odur ki, həyat yoldaşınla üz-üzə gəlməyin halının pisləşməsinə səbəb olsun, onun dilindən daim əziyyət çəkmiş olasan və ondan ayrıldığın zaman nə onun özündən, nə də öz əmlakından arxayın ola biləsən».\nEləcə də müsəlman qadına təklif edilən oğlan barəsində də gözüaçıq və diqqətli olmaq lazımdır. Bunun üçün də aşağıdakı hədisdə göstərilən şərtlərə riayət edilməlidir.\n«Qapınıza qız istəməyə gələnin əxlaqını və dinini bəyənmiş olsanız, qızınızı onunla evləndirin. Əks təqdirdə edəcəyiniz hərəkətlər yer üzərində fitnə və böyük bir fəsadın baş verməsi ilə nəticələnəcəkdir».\nYeri gəlmişkən qeyd edilməlidir ki, insan evlənmək istədiyi şəxsin keçmişini çox dəqiqliklə öyrənməli, bu barədə soruşarkən əxlaq normalarına riayət etməli, əldə etdiyi məlumatlarda mötəbər mənbələrə istinad etməlidir ki, bu gələcəkdə ailədəki münasibətlərin pozulması və ya ailənin dağılması ilə nəticələnməsin.\nƏməlisaleh kişi ilə əməlisaleh qadın bir yerdə olduqları zaman gözəl bir ailənin təməlini qoymuş olurlar. Təmiz, torpağı münbit bir məmləkətin bitkiləri Tanrının izni ilə bol və vaxtında yetişərək çıxar. Pis, torpağı qeyri-münbit bir məmləkətin bitkiləri isə yalnız çox çətinliklə, özü də az yetişər.\n29 iyun 2010, 15:41\nAllah hamıya gözəl, bərk ailə nəsib etsin və xoşbəxt eləsin.\n«Tez-tez doğan və sevən qadınlarla evlənin.» — Allah hər bir yuvaya da övlad nəfəsi, övlad səsi bəxş eləsin. O qədər insanlar var ki, övlad dünyaya gətirə bilmirlər. Bu onlar üçün çox çətindir, amma yenə də ümidlərini itirmirlər. Övladsız ailəni yuvanı yuva adlandırmaq olmur. Hər bir evdən o şirin, o təmiz körpələrin qığıltısı eşidilsin, inşallah!\n29 iyun 2010, 16:40


1x3 Qəhvə Masası - Dizayn jurnalı\nQəhvə Masası 1x3, bir-birinə qarışan bulmacalar ilhamlanır. Hər ikisi - bir mebel parçası və beyin tizeri. Bütün hissələri heç bir armatura ehtiyac olmadan bir yerdə qalır. Birləşdirmə prinsipi yalnız sürətlə yığma prosesini verən və yerin tez-tez dəyişməsi üçün 1x3 uyğun olmağa imkan verən sürüşmə hərəkətlərini əhatə edir. Çətinlik səviyyəsi çeviklikdən deyil, əsasən məkan görmə qabiliyyətindən asılıdır. Təlimatlar istifadəçinin köməyə ehtiyac duyduğu hallarda verilir. Adı - 1x3, taxta quruluşun məntiqini təmsil edən bir riyazi bir ifadədir - bir element növü, üç parçası.\nLayihənin adı : 1x3, Dizaynerlərin adı : Petar Zaharinov, Müştərinin adı : PRAKTRIK.\nQəhvə Masası Petar Zaharinov 1x3


525-ci Qəzet - "Bir millət-iki dövlət" ruhunun yeni təntənəsi - "Sönməyən ulduzlar"\nAlban-Udi dini icması üzvlərinin Xocavəndə səfəri başlayıb\nİlham Əliyevin fikirləri İtaliya mətbuatında dərc edilib\nÇaydan süd axdığını görənlər təəccübləndi - Foto\n"Bir millət-iki dövlət" ruhunun yeni təntənəsi - "Sönməyən ulduzlar"\nVətən dünyaya göz açdığımız doğma od-ocaqdan, məndən, səndən, bizdən, özümüzdən başlanır. Hər kəs öz sevgisi, məhəbbəti, varlığı ilə Vətənini öz şəxsiyyətində, mənində yaşatmalıdır. Yaşatmalıdır ki, Vətən yaşasın.\nMəhz vətən sevgisini, vətənpərvərlik dəyərlərini şagirdlərə aşılamaq məqsədilə Bakı şəhəri 220 N məktəb-liseyin ibtidai sinif müəllimi Fidan Əliyeva və Türkiyə Cümhuriyyəti Bandırma ilkokul müəllimi Raziye Güneş Etwinning "Sönməyən ulduzlar" adlı layihədə birləşdilər. "Bir millət, iki dövlət" deyib iki qardaş ölkənin 19 müəlliminin iştirak etdiyi bu layihəni başladılar. Layihənin əsas məqsədi "Sönməyən ulduzlar"ımızı - vətən üçün, xalq üçün yaşayan şəxsiyyətlərimizi, qəhrəmanlarımızı, ziyalılarımızı tanıyıb-tanıtmaq, onların xatirələrini əbədiləşdirmək oldu.\nİlk öncə "Tarihe iz bırakanlar" adlı başlıqla şagirdlərə iki böyük liderin - Mustafa Kamal Atatürk və Heydər Əliyevin vətənpərvərlik düşüncələri aşılandı. Bu zaman dahi liderlərin vətənpərvərlik örnəyi olan həyat və fəaliyyətləri, vətən sevgiləri, xalq üçün gördükləri işlər öyrənildi.\nTarixdə iz qoyan, xalqı üçün yaşayıb-yaradan digər şəxsiyyətlərin də vətənsevər davranışları şagirdlərə aşılandı.\nBənna öz külüngü, alim öz elmi, tarixçi üzə çıxartdığı gerçəklər, analar böyütdükləri nəcabətli övladları ilə, oğullarımız mərdliyi, qeyrəti, şair, yazıçı da qələmi ilə əsl vətəndaşdır. "Qələmləri ilə dillərə dastan olanlar" adlı başlıqla şagirdlərə vətən sevgisini öz əsərlərində əks etdirən, öz yaradıcılığı ilə aşılayan şəxsiyyətləri öyrədildi.\nİlk növbədə iki ölkənin müstəqillik rəmzləri olan himnlərinin müəllifləri Əhməd Cavad və Mehmet Akif diqqət mərkəzinə gətirildi. Onların həyat və yaradıcılıqları tarix və müasirlük yönündən təqdim olundu.\nMövzuya uyğun olaraq iki ölkənin tanınmış yazıçı və şairi ilə görüş təşkil edildi. Türkiyənin tanınmış yazıçısı Metin Özdamarlar yazdığı əsərlərdə əks olunan "Vətən nədir?", "Vətən sevgisi haradan başlanır?" mövzusunu şagirdlərə çatdırdı. Azərbaycanın ünlü şairi Baba Vəziroğlu ilə "Vətən bir günəşdir, biz də zərrəsi" adlı görüş təşkil olundu. Görüşdə sevimli şair vətən sevgisini tərənnüm edən şeirlərini səsləndirdi. İki qardaş ölkənin birliyindən, şanlı qələbəmizdən, müzəffər ordumuzdan danışdı, şagirdlərin suallarını cavablandırdı.\nVətənpərvərlik hamımız üçün ən ülvi hissdir, doğma yurda olan sonsuz sevgimizdir, el-obaya bağlılığımızdır. Vətənə olan borcunu ödəməkdir vətənpərvərlik. Bu təkcə sözdə deyil, əməldə olmalıdır. Vətənpərvərlik ilahi bir sevgidir, hər kəsə nəsib olmur. Mübariz, Fərid, Polad, Xudayar, Cəbrayıl kimi neçə-neçə igid oğullar canlarını Vətən yolunda qurban verdilər. Deməli, əsl vətənpərvər insan ölümün gözünə dik baxandır. Onlar ən uca zirvəyə yüksələrək qəlbimizdə əbədi yanan "Sönməyən ulduzlar"ımız oldular.\nLayihə çərçivəsində Qarabağ və Çanaqqala şəhidlərinin xatirəsini əbədiləşdirmək məqsədilə məktəbin ən gözəl güşələrinin birində "Sönməyən ulduzlar" bağçası salındı. Layihədə iştirak edən şagirdlər ağacəkmə aksiyasında 40-a yaxın ağac əkdilər. Həm Qarabağ, həm də Çanaqqala şəhidlərinin ruhları 1 dəqiqəlik sükutla yad edildi, onların adları yazılmış vərəqlər nümayiş olundu, hər iki dildə şəhidlik zirvəsini təcəssüm etdirən şeirlər səsləndi.\n18 Mart Çanaqqala zəfərinin anım günü münasibətilə Türkiyədən göndərilən torpaqlar ağacların dibinə töküldü. Bağçanın qarşısına anım lövhəsi qoyuldu. "Sönməyən ulduzlar" bağçasının açılışına məktəbin direktoru Lətifə xanım başda olmaqla, bütün rəhbər heyət və layihə iştirakçıları qatılmışdılar.\nEyni zamanda Türkiyədə də Qarabağ şəhidlərinin xatirələrinə ağaclar əkilib, şəhidlərin qəhrəmanlıqlarından danışılıb, anım lövhəsi qoyulub.\nVətənpərvərlik özü üçün deyil, eli üçün yaşamaqdır. Yalnız bu gün üçün deyil, gələcək üçün çalışmaqdır. Bu layihədə hələ görülməli çox işlərimiz var. Öyrənməli olduğumuz çox "sönməyən ulduz"umuz var. Ancaq hər nə qədər çalışsaq da, onların etdiklərini bir layihəyə sığdırmaq mümkün deyil.\nİki qardaş ölkənin iki dost məktəbinin yeni layihələrdə bir yerdə olması sevinci və arzusu ilə...\nBakı şəhəri 220 nömrəli məktəb-liseyin ibtidai sinif müəllimi


Yaponiyada dəmir yolu stansiyasında robot-nəzarətçi sınaqdan keçirilib Marja.az - Azərbaycanın iqtisadi xəbərlər saytı\nYaponiyada “Seibu” dəmir yolu şirkəti süni intellektə malik robot-nəzarətçini stansiyada sınaqdan keçirib.\nVəzifəsi stansiya nəzarətçilərinə kömək göstərməkdən ibarət olan robot kütləvi-informasiya vasitələrinin nümayəndələrinə təqdim edilib.\nŞirkətin nümayəndəsi Maki Sone robot haqqında məlumat verib: “Süni intellektə malik robotun sınaqdan keçirilməsi barədə qərar 2020-ci ildə baş tutacaq Olimpiya və Paralimpiya Oyunları ilə əlaqədardır. Yarışlar zamanı ölkəyə gələn turistlərin və dəmir yolu xəttindən istifadə edənləri sayı kəskin artacaq. Bununla əlaqədar stansiyadakı əməkdaşların işini azaltmaq və təhlükəsizliyi təmin etmək üçün robotun sınaqlarına başlanıb”.\nStansiyada gəzən robotun funksiyalarına özünü pis hiss edərək yerə oturan və ya yıxılan sərnişin barədə əməkdaşları məlumatlandırmaq daxildir. Belə ki, stansiyada dəmir yolu xətlərinin çoxluğu səbəbindən stansiyadakı nəzarətçi baş verən hadisəni görməyə bilər. Bu zaman robot baş verən hadisə barədə əməkdaşı məlumatlandırmalıdır. Eyni zamanda, robot stansiyada unudulan sahibsiz əşyalar barədə də məlumat verməlidir.\nBeləliklə stansiyada çalışan əməkdaşlar ərazini dəfələrlə yoxlamaqdan azad olaraq, baş verən hadisə və ya təhlükəli əşya barədə operativ məlumat almaq imkanı qazanacaqlar.\nHazırda sınaqlar davam edir və bundan sonra robotun işə qəbul edilməsi məsələsinə baxılacaq.\n18 Dekabr 2018 , 09:59


Tahir Kərimov Salyandakı villasını neçiyə satır? “Lotu Quli”dən sirli cavab gəldi: &# Astara Təhsil şöbəsində milyonlar necə yeyilib? YASAMALDA dini REYD “Hyundai” şirkəti çökür Prezidentlərin şəxsi aşbazları Hindistana çağırı Neft 40 dollara kimi ucuzlaşacaq – ANALİTİ İran seçkilər ərəfəsində: növbəti prezident kim İsmayıllıda qışa hazırlıq məsələləri müzakirə ol Sərnişindaşımada qiymətlərlə bağlı Tarif Şurasın İKT sahəsində havaya sovrulan qrantlar – n Moqerini “İD” məhvinin Suriyadan asılı olduğunu dedi\n13 Avqust 2016 / 9:29 / Baxış sayı: 1450 “İslam dövləti” Suriya xalqına, İraqa, regiona və eyni zamanda Avropa və daha uzaq ölkələrə təhlükəli olmağa davam edir. Bizimxeber.az xarici mətbuata istinadən xəbər verir ki , bu sözləri terror qruplaşmalaırı ilə bağlı çıxışında Aİ diplomatik rəhbəri Federika Moqerini deyib. “Manbiyada, Suriyada sivil vətəndaşları canlı qalxan kimi istifadə etmək, 2 min insanın əsir götürmək onu göstərir ki, Suriya konfliktində sadə vətəndaş yenə də daha çox ziyan görür”,-Moqerini cümə günü axşam Brüsseldə təşkil olunmuş iclasdakı bəyənatında deyib.\nAİ xarici işlər üzrə ali nümayəndəsi qeyd edib ki, son günlər “İD” əleyhinə aparılan hərbi mübarizədə qazanılan uğurlar məmnunluq yaradır və Avropa konfliktin koalisiya və dinc yolla həll olunması üçün bütün gücünü sərf etməyə davam edəcək.\nMoqerinin sözlərinə görə, “İD” tam məğlubiyyəti Suriyadakı vətəndaş müharibəsinin siyasi yolla həllindən asılıdır.


2019 Aprel 18\nArxiv: 18/04/2019 [18:36]\nKosmosdan nəhəng üçbucaq göründü – VİDEO\nArizonalı ufoloq Maykl “YouTube” kanalında növbəti çarx yayımlayıb. Biosfer.az ölkə.az-a istinadən bildirir ki, ufoloq 9 aprel tarixində ABŞ-ın Milli Okean və Atmosfer Tədqiqatı İdarəsinin canlı yayımını…\nDünyada ilk üzən atom elektrik stansiyası (AES) olacaq “Akademik Lomonosov”un birinci enerji blokunun sınaqları başa çatır. Biosfer.az xəbər verir ki, “Akademik Lomonosov” enerji bloku layihəsi üzən…\nİspaniyada ən yaxşı turizm məkanları elan edildi\nİspaniyanın Santander və Qranada şəhərləri turistlərdə daha yaxşı təəssürat yaradıb. Biosfer.az xəbər verir ki, 100 ballıq cədvəl üzrə Santander 87 bal, Qranada isə 85 bal toplayıb.…\nTayvanda güclü zəlzələ: əhali təxliyyə edilir – FOTO\nTayvan adasında 6,1 maqnitudalı zəlzələ baş verib. Biosfer.az Rusiya KİV-inə istinadən xəbər verir ki, təbii fəlakət nəticəsində Taibei şəhərində binalar silkələnib. Hökumət metronun bağlanmasına və dəmir yolu rabitəsinin dayandırılmasına dair…\nABŞ-ın Cincinnati Universiteti və Çinin Geoloji Elmlər Universitetinin mütəxəssisləri kütləvi “Perm qırılmasının” əsl səbəbinin vulkan püskürmələri olduğu qənaətinə gəliblər. Biosfer.az xəbər verir ki, alimlər 252 milyon…\nÇində meşə yanğını: 11 min insan təxliyə edildi\nÇinin Çenyan şəhərində (Lyaonin əyaləti) yerli vaxtla saat 13:50-də meşədə yanğın başlayıb. Biosfer.az TASS-a istinadən xəbər verir ki, güclü külək səbəbindən yanğın tez bir zamanda böyük məsafəyə…\nAzərbaycanda sabaha gözlənilən hava şəraiti açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən Biosfer.az-a verilən məlumata görə, aprelin 19-da Bakıda və Abşeron yarımadasında havanın dəyişkən…\nTürkiyədə güclü yağış selə səbəb oldu\nTürkiyənin Hatay bölgəsində 2 saat davam edən güclü yağış selə səbəb olub. Biosfer.az Türkiyə mətbuatına istinadən xəbər verir ki, sel nəticəsində Antakya rayonunda orta məktəbin istinad…\n4 nəfəri ildırım vurdu\nYunanıstanın paytaxtı Afinadakı qədim Akropolis abidəsi yaxınlığında ildırımın vurması nəticəsində 4 nəfər xəsarət alıb. Biosfer.az “RİA Novosti”yə istinadən xəbər verir ki, hadisə dünən günorta saatlarında baş…\nAzərbaycanda Qarabağ atların bonitirovkasını (müqayisəli qiymətləndirmə) həyata keçirilməsi üçün komissiya yaradılacaq”. Biosfer.az xəbər verir ki, bunu “Report”a Kənd Təsərrüfatı Nazirliyinin Heyvandarlığın təşkili və identifikasiyası şöbəsinin müdiri…


Mehriban Əliyeva Fransanın Baş naziri ilə təkbətək görüşüb » BakuNews.Az\nTarix:12-03-2019, 08:45 Baxış Sayı:46\n"Report" AZƏRTAC-a istinadən xəbər verir ki, Mehriban Əliyevanı Fransanın Baş naziri Matinyon sarayında qarşılayıb.\nFransanın Baş naziri ölkələrimiz arasında siyasi, iqtisadi və digər sahələrdə əlaqələrin uğurla inkişaf etdiyini bildirdi və əməkdaşlıq üçün yaxşı perspektivlərin olduğunu dedi. Eduard Filip Azərbaycan Prezidenti İlham Əliyevin ötən ilin iyulunda Fransaya səfərinin və səfər çərçivəsində Prezident Emanuel Makronla görüşünün ikitərəfli əlaqələrin inkişafında mühüm rol oynadığını vurğuladı. Fransanın Baş naziri Azərbaycanın Birinci vitse-prezidenti Mehriban Əliyevanın da ikitərəfli münasibətlərin inkişafına mühüm töhfələr verdiyini bildirdi. Ölkəmizin böyük iqtisadi potensiala malik olduğunu deyən Eduard Filip fransız şirkətlərinin Azərbaycanın neft və qeyri-neft sektorunda çalışdıqlarını dedi, bu şirkətlərin Azərbaycan bazarında daha fəal olmasının önəmini vurğulayıb.\nAzərbaycanın Birinci vitse-prezidenti Mehriban Əliyeva ölkələrimiz arasında əlaqələrin inkişafından məmnunluğunu bildirdi, bu səfərin ikitərəfli əməkdaşlığın inkişafına mühüm töhfə verəcəyinə əminliyini ifadə etdi. İqtisadi sahədə əməkdaşlıq üçün böyük potensialının olduğunu deyən Mehriban Əliyeva Azərbaycanda 59 fransız şirkətinin fəaliyyət göstərdiyini diqqətə çatdırdı və fransız şirkətlərini ölkəmizdə daha fəal olmağa çağırdı. Azərbaycandakı iqtisadi inkişaf proseslərindən danışan Mehriban Əliyeva ölkəmizin Dünya Bankının “Doing Business” hesabatında 32 pillə irəliləyərək 25-ci yerdə qərarlaşdığını və 10 ən islahatçı ölkə sırasında olduğunu bildirdi. Azərbaycanın Birinci vitse-prezidenti bu il hökumətlərarası komissiyanın toplantısının keçirilməsinin önəmini vurğuladı. Humanitar, mədəniyyət, elm sahələrində əməkdaşlıqdan danışarkən Mehriban Əliyeva bildirdi ki, Azərbaycanda fransız dilinə və ədəbiyyatına böyük maraq var, ölkəmizin 300-dən çox məktəbində fransız dili tədris olunur. Bundan əlavə, Azərbaycan Dillər Universitetində fransız dili və ədəbiyyatı mərkəzi, Bakı Slavyan Universitetində fransız dili mərkəzi, Bakı Fransız liseyi və Fransız-Azərbaycan Universiteti uğurla fəaliyyət göstərir.


Sumqayıt Regional Mədəniyyət İdarəsinin tabe müəssisələrində 31 Mart Azərbaycanlıların Soyqırımı günü ilə bağlı silsilə tədbirlər keçirilib\n29 Mart 2019 18:15 Turkustan.info\nSumqayıtın Tarixi Muzeyində keçirilən tədbirdə mövzu ilə bağlı çıxışlar dinlənilib, muzeyin “Şəhidlər qalereyasında” muzeyin fondunda mühafizə olunan materiallar əsasında tərtib olunmuş sərgi nümayiş olunub.\nSumqayıt şəhər Bülbül adına Uşaq İncəsənət məktəbində rəsm sərgisi keçirilib. Sərgidə məktəbin rəsm şöbəsi şagirdlərinin əl işlərindən ibarət rəsmlər nümayiş etdirilib.\nSumqayıt şəhər S.Vurğun adına Mərkəzi kitabxananın xidmət şöbəsi “Soyqırım tarixinin dastanı” başlığı altında Əziz Əliyev adına Sumqayıt Tibb Kollecində səyyar sərgi təşkil edib, uşaq şöbəsində keçirilən tədbirdə oxuculara soyqırım haqqında geniş məlumat verilib, mövzu ilə bağlı videoçarx izlənilib, “Tarixi həqiqətlər unudulmur” adlı kitab və dövrü mətbuat mateaillarından ibarət sərgi ilə bağlı xülasə verilib. Şəhərin Gənclər kitabxanasında 1 saylı Peşə litseyi şagirdlərinin iştirakı ilə “31 Mart-Tariximizin göz yaşı” adlı “dəyirmi masa” keçirilib. Dəyirmi masa iştirakçıların;n mövzu ilə əlaqədar çıxışları dinlənilib, kitabxanada tərtib olunan sərgi haqqında oxucular məlumatlandırılıb.\nXızı rayon Heydər Əliyev Mərkəzində və Mərkəzi kitabxanasında da soyıqırım qurbanları anılıb. Keçirilən tədbirlərdə soyqırıma həsr olunmuş “101 il silinməyən qanlı izlər” adlı sənədli və tarixi faktlar əsasında hazırlanmış video çarx nümayiş olunub, məruzələr dinlənilib, müzakirələr aparılıb.\nZəngilan rayon Mədəniyyət evində keçirilən tədbirdə Sumqayıt Regional Mədəniyyət idarəsinin baş məsləhətçisi Mehman Nəsirov tədbir iştirakçılarına soyqırım haqqında geniş məlumat verib. Sonra soyıqırımı əks etdirən sənədli film nümayiş olunub. Rayonun Tarix Diyarşünaslıq Muzeyində keçirilən anım tədbirində soyqırımla əlaqədar geniş məlumat verilib, sənədli film nümayiş olunub. Rayon Mərkəzi kitabxanasında “31 Mart Azərbaycanlıların Soyqırımı Günü” adlı kitab sərgisi təşkil olunub.\nQubadlı rayon MKS və rayon mədəniyyət evi ilə birgə keçirilən tədbirdə soyqırım qurbanları yad edilib, fikirlər dinlənilib, müzakirələr aparılıb, videoçarx nümayiş olunub.


Tramp Baydenə Putinlə görüşdə yuxuya getməməsini xahiş edib - Press Klub TV\nTramp Baydenə Putinlə görüşdə yuxuya getməməsini xahiş edib\nABŞ-ın keçmiş prezidenti Donald Tramp varisi Co Baydendən Rusiya lideri Vladimir Putinlə görüşdə yuxuya getməməsini xahiş edib.\nAPA “RİA Novosti”yə istinadən xəbər verir ki, o, Baydendən Putinə ən xoş arzularını çatdırmasını istəyib.\n“Prezident Putinlə danışıqlarda Baydenə uğurlar. Görüşdə yuxulama və xahiş edirəm, ona (Putinə – Red.) ən xoş arzularımı çatdır”, – Tramp belə deyib.\nSeçki kampaniyası dövründə ABŞ-ın keçmiş prezidenti öz rəqibini dəfələrlə “yuxulu Co” adlandırırdı.\nPutin və Bayden arasındakı görüş 16 iyun tarixində Cenevrədə baş tutacaq. Kremlin bildirdiyinə görə, prezidentlər Rusiya-Amerika münasibətlərini, strateji sabitliyi, eləcə də COVID-19-a qarşı mübarizə və regional münaqişələrin həlli məsələlərini müzakirə etmək niyyətindədirlər.\nFutbol millimiz yeni baş məşqçi ilə Millətlər Liqasında debüt edir\nBu gün futbol üzrə Azərbaycan millisi UEFA Millətlər Liqasında yeni mövsümə start verəcək.…\nNazirlər Kabineti yanında Operativ Qərargahın qərarına əsasən bu gündən xüsusi karantin rejimi…\nQadağadan sonra boş qalmış Bakı küçələri – FOTO\nKoronavirusa qalib gələn ilk ölkə məlum olub. Bu, faktiki olaraq virusu aradan qaldırmış İslandiyadır.…\nAvropa İttifaqının dövlət və hökumət başçıları 2021-2027-ci illər üçün təşkilatın…\nMilli Televiziya və Radio Şurasının (MTRŞ) iclası keçirilib. MTRŞ-dan məlumata görə, iclasda…\nPrezidentin köməkçisindən karantinin yenidən yumşaldılması ilə bağlı AÇIQLAMA: “Addım-addım…”\n“Azərbaycan addım-addım yumşaldılmaya gedəcək”. Oxu.Az-ın məlumatına görə, bunu Nazirlər…\n“Səbail”in baş məşqçisi: “Karantinin yenidən yüngülləşməsi gündəmdədir”\n"Nazirlər Kabineti koronavirusla mübarizəni daha yaxından izləyir. Virusun statistikasını, yoluxmanı…\nBMT-nin Baş katibi Antonio Quterreş Ramazan ayının başlaması ilə müsəlmanları təbrik edib. Təbrikdə dünyada milyonlarla müsəlman üçün müqəddəs Ramazan ayının başlandığı xatırlanıb, builki Ramazan ayının fərqli olacağı vurğulanıb.…\nİranda koronavirusdan ölənlərin sayı 22410 nəfərə çatıb\nİranda ötən sutka ərzində 2 152 nəfər koronavirusa (COVID-19) yoluxub. Bunu İranın Səhiyyə, Müalicə və Tibbi Təhsil Nazirliyinin sözçüsü Sima Sadat Lari deyib. S.Sadat Larinin sözlərinə görə, beləliklə indiyədək İranda bu virusa yoluxanların…\n“Twitter” 32 mindən çox hesabı sildi\n“Twitter” mikrobloq servisinin administrasiyası Rusiya, Çin və Türkiyədən olan istifadəçilərlə əlaqəli 32 mindən çox hesabı bloklayıb. TASS xəbər verir ki, bu barədə sosial şəbəkənin rəsmi saytında yayılan bəyanatda qeyd olunub.…\nOksford Universiteti və İtaliyanın “Irbm” şirkətinin müştərək hazırladığı yeni növ koronavirus infeksiyası (COVID-19) əleyhinə peyvənd payız və ya qışda əlçatan ola bilər. PressklubTV-nin apa.az-a istinadən verdiyi xəbərə görə,…\nKaliforniyanın San Dieqo şəhərində fəaliyyət göstərən, ABŞ-da nəşr olunan “Dağlarda qətl: Xocalıda hərbi cinayət və Dağlıq Qarabağ münaqişəsi” və “Erməni lobbisi və ABŞ-ın xarici siyasəti” kitablarının müəllifi jurnalist…


Millət vəkili od püskürdü: Mənə “qaloşa dəymə” yazırlar | İnter Press\n11 İyun 2019, 14:07\nMillət vəkili od püskürdü: Mənə “qaloşa dəymə” yazırlar\nİnterpress.az xəbər verir ki, bunu millət vəkili Fazil Mustafa qeyd edib. O, sosial şəbəkələrdə yayılan və şərti olaraq “Qaloş piri” adlandırılan görüntüləri ilə bağlı açıqlamasının tənqid edilməsinə münasibət bildirib:\n“Qaloş – başı olmayanların simvoludur, bu yalnız bizdə deyil, xaraba qalmış Şərqin qumsallıqlarında əsrlərdir belədir. Bu sonuncu üzüqara qaloş elə-belə yerdən çıxmayıb, bizim şanlı mollaxana-mərsiyəxan tariximizdən gəlir. Məhz bu qaloşun ucbatından ilk milli dərsliyimiz olan “Vətən dili” dərsliyini o mərsiyəxandan, o əzadardan, o cinçıxarandan, o pir daşına baş sürtənlərdən, o zəncir aşiqlərindən kimsə yazmadı. İlk dərsliyimizi, vətən dilimizi rus əsilli fiziki şikəstliyi olan Aleksanr Osipoviç Çernyayevski yazıb və Qori Müəllimlər Seminariyasında bizim əsrlərdir davam edən mənəvi şikəstliyimizə bu dərsliklə meydan oxuyub. Bu gün yenə də qaloşun arxasındakı həmin zümrə Azərbaycanın mənəvi şikəstliyi üçün gündəlik həyatımızdan tutmuş sosial şəbəkələrə qədər öz viruslarını yaymağa davam edirlər. Bu dəfə o qəhrəman Çernyayevski yoxdur, “Vətən dili” dərsliyimizi kim yazacaq? Bu qaloş simvolik anlamda vətənimizin mənəvi çöküşünün ən ciddi əlamətlərindən biridir. Dərslik yaza bilməsək də, cəhalətə, xurafata, nadanlığa qarşı vətən dilində dirənişimizi ortaya qoymalıyıq. Başı təyinatı üzrə işlətməyən bir xalqın başına əxlaq, elm, iman yerinə bundan sonra da üfunət verən müqəddəs qaloş yerləşdirəcəklər. “Müqəddəs yer boş qalmır” məsəli”.\n28, May - 10:5752\n28, May - 10:0550\n28, May - 11:5047\n28, May - 10:2046\n28, May - 10:1544\n23, May - 11:57752\n23, May - 13:42725\n23, May - 11:00658\n23, May - 14:34638\n25, May - 21:01415\n28, Aprel - 18:2314906\n28, Aprel - 21:5614532\n28, Aprel - 21:5414525\n28, Aprel - 21:4814449\n28, Aprel - 20:4314298


“Şərtlər uyğun olarsa, transferini dəyərləndirəcəyik” – “Hatayspor”un prezidenti\n“Yayda Azərbaycandan futbolçu transfer etməyimiz istisna deyil”.\nBunu apasport.az saytına açıqlamasında Türkiyənin “Hatayspor” klubunun prezidenti Nihat Tazearslan deyib.\n“Neftçi”nin futbolçusu Namiq Ələsgərovla Super Liqa təmsilçisinin maraqlanması ilə bağlı saytımızın eksklüziv məlumatına münasibət bildirən klub prezidenti konkret ad çəkməsə də, ölkəmizə maraq göstərdiklərini gizlətməyib: “Düzdür, hazırda bütün diqqətimizi mövsümün qalan matçlarına yönəltmişik. Hansısa futbolçu ilə bağlı transfer danışığımız olmayıb. Amma mövsümün sonunda heyətimizə Azərbaycandan futbolçu qatmaq fikrinə müsbət baxırıq”.\nTazearslan Azərbaycan Premyer Liqasını izlədiklərini sözlərinə əlavə edib: “Bir çox ölkələrdə axtarışlar aparan skautlarımız var ki, Azərbaycan Premyer Liqası da onların diqqət mərkəzindədir. Yəni ikinci vətənimiz olan Azərbaycan futbolunu, çempionatını izləyirik. Şərtlər uyğun olarsa, yayda Azərbaycandan oyunçu transferini dəyərləndirəcəyik. İndidən deyə bilmərəm ki, konkret Namiq Ələsgərovu alacağıq. Ancaq bu məsələ diqqətimizdədir, oyunçuları izləməyə davam edəcəyik”.\nQeyd edək ki, “Hatayspor” ötən ilin yayında “Qarabağ”ın baş məşqçisi Qurban Qurbanova təklif göndərsə də, bu keçid baş tutmamışdı.\nBaş məşqçini istefaya göndərir – Bundesliqa klubu


“Roma”nın futbolçusu AVRO-2020-də oynamaq şansını itirib - XALQQAZETI.COM\n“Roma”nın futbolçusu AVRO-2020-də oynamaq şansını itirib\nİtaliya millisinin və “Roma” klubunun futbolçusu Nikolo Zaniolo AVRO-2020-də çıxış etmək ümidini itirib.\n"Xalq qəzeti" xəbər verir ki, buna səbəb futbolçunun hazırkı durumudur.\nÖtən ilin sentyabrında zədələnən yarımmüdafiəçi hələ də yaşıl meydanlara qayıda bilməyib. Onun mövsümün sonlarına yaxın sıraya dönəcəyi proqnozlaşdırılırdı.\nLakin koronavirus pandemiyası üzündən 21 gün karantində olması Zaniolonun formasına ciddi təsir edib. İndiki vəziyyətdə yarımmüdafiəçi yalnız mövsümün son turlarında meydana çıxmağa ümid edə bilər. Bu isə yığmanın AVRO-2020-yə yollanacaq heyətinə düşmək üçün yetərli hesab olunmur.\n8 Aprel 2021 15:19 - İDMAN\n8 Aprel 2021 | 19:08\n“Bavariya” Jerom Boatenqlə vidalaşcaq


“Azərreyl”dən inamlı start » Football-plus.az\n16 dek 15:30idman, manset\n“Azərreyl”dən inamlı start\nAZƏRREYL – Tauron (Polşa) 3:1 (25:21, 15:25, 25:22, 28:26)\n15 dekabr. Bakı. Dərnəgül Voleybol Mərkəzi. 400 tamaşaçı.\n“Telekom”un ardınca “Azərreyl” də Çempionlar Liqasında yeni mövsümə start verdi. C qrupunda yer alan ölkə çempionu ilk turda “Tauron”u qəbul etdi. Kəskin hava şəraiti və Dərnəgül Voleybol Mərkəzinin əlverişsiz məkanda yerləşməsi azarkeş sayına ciddi təsir göstərmişdi. Kompleksin heç 1/4-i də dolmamışdı. Bununla belə, Famil Ağayev baş məşqçi kimi elit turnirdə debütünü qələbə ilə “yuya” bildi. Gənc mütəxəssisin bu qarşılaşmada Ayşən Abduləzimovaya şans verməməsi diqqəti çəkdi. Bəlkə də yığma üzvü zədə üzündən meydançaya çıxmadı. Ancaq isinmə hərəkətləri zamanı blokçu da digər voleybolçular kimi can-başla məşq edirdi. Onun yoxluğunda Edina Dobi və Aynur Kərimova tor önündə qərarlaşdılar və heç də pis təsir bağışlamadılar.\nİlk iki setdə gərgin mübarizə izləmədik. Birincidə “Azərreyl”, ikincidə isə “Tauron” çətinliklə üzləşmədi. Üçüncü setdə çempionumuz əzmkarlıq nümayiş etdirdi. İlk texniki fasilədən sonra özünə gələn Ağayevin komandası sona yaxın üstünlüyü ələ keçirdi. Polşalılar Bakıdan Dabrova Qornitsaya ən azı 1 xalla qayıda bilərdi. Ancaq nəfəsləri kəsən 4-cü setdə də sevinən tərəf voleybolçularımız oldu. Beləliklə, “Azərreyl” ÇL-ə 3 xalla start verdi. Bu qələbədə 17 xal toplayan Yekaterina Jidkovanın böyük rolu oldu. Rəqibin heyətində Helena Horka 23 xala sevindi.\n“Qarabağ” atl(lt)ı oldu, “Sumqayıt” piyada “Baku Fires”in dağılması təsdiqləndi Polina Rəhimovadan yüksək məhsuldarlıq “Araz” niyə özünə bənzəmir? Harçeqani “Qran-pri”nin qalibi oldu


07 Sentyabr 2019, 11:46 (GMT +4)\nBakı, 7 sentyabr, SalamNews.Brüsseldə (Belçika) Hava Naviqasiyasının Təhlükəsizliyi üzrə Avropa Təşkilatı (“Eurocontrol”) və Mülki Aviasiya Aeronaviqasiya Xidmətlərinin Təchizatçıları Təşkilatının (CANSO) üzvləri arasında görüş keçirilib.\nBu barədə SalamNews-a "Azərbaycan Hava Yolları" QSC-dən bildirilib.\nMəlumata görə, tədbirdə Azərbaycanı “Azəraeronaviqasiya” Hava Hərəkəti İdarəsinin (AZANS) direktoru Fərhan Quliyev təmsil edib.\nİşgüzar səfər çərçivəsində F.Quliyev həmçinin “Eurocontrol”un baş direktoru İmon Brennan (Eamonn Brennan) ilə görüşüb. Görüşdə hava hərəkətinin təşkili və Azərbaycan ərazisindən keçən tranzit hava axınlarının planlaşdırılması sahəsində əsas məsələlər, həmçinin ölkəmizin “Eurocontrol”un strateji tərəfdaşı kimi rolu müzakirə olunub. Həmçinin regionda gözlənilməz hallar baş verdiyi təqdirdə hava hərəkətinin və zəruri tədbirlərin planlaşdırılması məsələləri müzakirə olunub. İ.Brennan Azərbaycanın mülki aviasiya sahəsində əldə edilmiş nailiyyətlərini yüksək qiymətləndirib və qeyd edib ki, strateji coğrafi mövqeyi və qabaqcıl hava naviqasiyası sistemi Azərbaycanı əməkdaşlıq üçün cəlbedici edir, Avropa ilə Asiya arasında tranzit reyslərin sayının artmasını təmin edir.\n“Azərbaycan Hava Yolları” mükafata layiq görülüb\n"Azərbaycan Hava Yolları" QSC xanımlar arasında təyyarə bələdçisi vəzifəsinə sənəd qəbulu elan edir\n“Azərbaycan Hava Yolları” rəsmi “spottinq” elan edir\n“Azərbaycan Hava Yolları” əl yükünün icazə verilən çəkisini artırıb\nAzərbaycan Hava Yolları xüsusi "yay aksiyası" keçirir\n"Azərbaycan Hava Yolları" xüsusi aksiya keçirir\n“Azərbaycan Hava Yolları” yeni xidmət sinfi tətbiq edəcək


GÜNDƏM 01 dek 2021, 00:03\n“Üçtərəfli görüş gerçək dialoqun başlanmasına və nəqliyyat kommunikasiyalarının açılmasına təkan verə bilərmi?” sualına cavabında politoloq belə deyib:\n“Mən bunun necə ola biləcəyini görmürəm.Görüş büsbütün tərəflər arasında razılaşmaların əldə edilməsindən daha çox Rusiyanın pozitiv roluna həsr edilib”.\n“Xeyr, Moskva görüşlər təşkil etməyə və bəyanatlar səsləndirməkdə davam edəcək, lakin onun öz marağı münaqişənin davam etməsinə kömək etməkdən ibarətdir. Bu və ya digər tərəfin məğlub olması və münaqişənin nizamlanmasını tərəflərə sırımaqla Moskvanın regionda təsirini heçə endirə bilər”,-Qobl belə hesab edir.\n“Belə olan halda Qərb Ermənistanla Azərbaycana nə təklif edə bilər?” sualına isə politoliq belə cavab verib: “Qərb deyəndə bu halda ABŞ və Fransa nəzərdə tutulur ki, onlar da fəal deyil. Amma NATO-nun mənzil-qərargahında gözlənilən Əliyev-Paşinyan görüşü vəziyyəti dəyişə bilər”,-Pol Qobl belə güman edir. (Turan)


İsmayıllıda Pilot Məşğulluq Mərkəzi istifadəyə verilib – "Insan Hüquqları XXI əsr – Azərbaycan" Fondu\nMay 1, 2014 No comments Ölkədə\nİsmayıllıda Pilot Məşğulluq Mərkəzi istifadəyə verilib\nBu gün İsmayıllıda işsiz və işaxtaran vətəndaşların məşğulluğunun müasir dünya təcrübəsindən irəli gələn səmərəli iş üsulları əsasında təmin olunmasına xidmət edən Pilot Məşğulluq Mərkəzinin açılışı olub. Nazirliyin İctimaiyyətlə əlaqələr şöbəsindən “APA-Economics”ə verilən məlumata görə, mərkəzin açılışında iştirak edən əmək və əhalinin sosial müdafiəsi naziri Səlim Müslümov bildirib ki, Azərbaycan iqtisadiyyatının dinamik inkişafı, yeni elmtutumlu iş yerlərinin yaradılması və yeni istehsal üsullarının meydana gəlməsi milli əmək bazarının inkişafına təkan verib.\nNazir bildirib ki, mərkəz ərazinin əmək bazarını dolğun şəkildə əks etdirən, eləcə də işsiz və işaxtaranlar barədə məlumatlar yerləşən informasiya bazasına malikdir. Burada vakant iş yerləri barədə məlumat-informasiya köşkü quraşdırılıb, daimi internet bağlantısı təmin olunub, peşəyönümü məsləhət və psixoloji adaptasiya xidmətlərinin göstərilməsi, işaxtaranlara iş axtarışı texnologiyalarının aşılanması üçün lazımi kabinələr yaradılıb. Mərkəzdə müvəqqəti xarakterli iş axtaran şəxslər üçün Əmək birjası xidməti də göstəriləcək.\nS. Müslümov, İsmayıllı rayon İcra Hakimiyyətinin başçısı Mirdamət Sadıqov, tədbirin digər iştirakçıları mərkəzdə yaradılmış şəraitlə tanış olublar.\nDaha sonra İsmayıllı rayon Məşğulluq Mərkəzinin təşkilatçılığı ilə təşkil olunmuş Əmək Yarmarkası keçirilib. Burada S. Müslümov nəzərə çatdırıb ki, nazirliyin məşğulluq xidməti orqanları cari ilin yanvar-mart aylarında 6 191 nəfər vətəndaşı münasib işlərlə təmin edib, 651 nəfər işaxtaran vətəndaş əmək bazarının tələblərinə uyğun peşələr üzrə peşə hazırlığı kurslarına, 268 nəfər haqqı ödənilən ictimai işlərə cəlb olunub. Hesabat dövründə Bakı, Sumqayıt, Naxçıvan, Gəncə və Mingəçevir şəhərlərində fəaliyyət göstərən “Əmək Birjaları” tərəfindən 879 nəfər müvəqqəti xarakterli işlərlə təmin edilib. Nazir yarmarkanın təşkilatı vəziyyəti ilə tanış olub, müvafiq tapşırıqlarını verib. Əmək yarmarkasında rayon ərazisində fəaliyyət göstərən 90-dək idarə, müəssisə, təşkilat tərəfindən 200-dən çox boş (vakant) iş yeri təqdim olunub. Eyni zamanda, işaxtaran və işsiz vətəndaşların mövcud əmək bazarının tələblərinə uyğun peşə hazırlığı kurslarına və haqqı ödənilən ictimai işlərə cəlb olunması üçün onların qeydiyyatı aparılıb.\nPrevious Post:Azərbaycanda keçiriləcək buraxılış və qəbul imtahanlarının vaxtı açıqlandı\nNext Post:Səlim Müslümov: Böyük Vətən müharibəsi iştirakçılarının sosial müdafiəsinin gücləndirilməsi haqqında sərəncam 678 nəfəri əhatə edir


XAR TUT - YUSİF GÜNAYDIN YAZIR - ONN İnformasiya Agentliyi\n13 May 2019 - 18:57\n“Mozaikalar” düzümündən daha bir yarpaq.\nXəlil Rza Ulutürkün xatirəsinə.\nPiyada beş-on dəqiqəlik yol var dəniz sahilinə. Bağlar arası, kəsə gedəndə məsafəni bir az da azaltmaq olar. Səhər çağıdır. Dəniz hələ görünməsə də, arabir külək ləpədöyənin səsini yolumuzun üstünə çıxarır; bu anlar dənizin duzlu nəfəsi üzümüzə dəyir, kirpiklərimizi oxşayır. Hələ bağ mövsümü başlamayıb. Ətraf kimsəsizdir. Arabir gah ucalan – gah da enən quş cəh-cəhi eşidilir. Səhər quşcuğazı həvəslə oxuyur. İkimiz – mən və şair dinməzcə üzü dənizə tərəf irəliləyirik. Azca üşüsəm də, qətiyyətli addımlarla sahilə tələsən şairdən geri qalmamağa çalışıram. Yolumuz atılmış, çəpərsiz bağların içindən keçir. Orda-burda ot-alaq içində boğulan seyrək meynələr, ətrafını qum basmış uçuq-sökük bağ evləri yaz səhərinin xoş, romantik atmosferinə uyuşmur.\nYoxuş başa çatandan sonra qarşımızda geniş bir ərazi açılır. Hansı nadürüstsə sönməmiş siqaret kötüyünü atıb yerə, ya da kibritlə məzələnib. Quru otlar barıt kimi od tutaraq yanıb, qaralıb.Yanmış otların ucları ağdır, külə dönüb. Bu qara səhranın içindən dikələn tənha ağacdan da alov yan keçməyib. Otların üstü ilə iməkləyən od dalğası onun da gövdəsinə daraşıb, köksünü qaraldıb.Üçbucaq şəklində qara bir yara var ağacın sinəsində, bu üçbucaq da bozumtul ağ rənglə haşiyələnib, burada da külləşmə baş verib.\nNə ağacıdır bu görən ? Qulluq görmədiyindən, qayğıdan məhrum olduğundan miskin görkəm alıb, ot-alağın əsirinə çevrilib, sonra da sinəsinə dağ basılıb. Çox da enli olmayan yanmış gövdəsindən sağa-sola uzanan əyriş-üyrüş budaqları çılpaqdır.\nŞair ağır-ağır ağacı süzür, sifətinin dəyişən ifadələri gözümdən yayınmır. Heç də ürəyini açmır bu mənzərə. Gözə görünməyən quşcuğaz isə gah susur, gah da öz səhər nəğməsini ucadan davam etdirir. Yerli camaat ona “Çəkçəki” quşu deyir…\nBir il, bəlkə daha artıq bir zaman ötüb o gündən . Bağ mövsümü başlasa da, hələ qonşuların hamısı köçməyib. Sakitlikdir. Səhər çağı şairlə yenə də dənizə yürüşümüz var. Onun dayandığını görüb, mən də ayaq saxlayıram, baxışlarımı o baxan səmtə yönəldirəm. Bir il bundan öncə bağrı dağlanmış ağac demə xar tut ağacıymış. Buna əyriş – üyrüş budaqlardan göyərmiş üç-dörd zümrüd rəngli kiçik yarpaq, ən heyrətamizi isə, səhər günəşinin şəfəqləri altında yaqut kimi parlayan bir- iki tut dənəsi dəlalət edir. Həyat eşqi özünə qayıdan xar tut ağacı bu yerlərin panoramına xoş bir emosional ahəng bəxş edir. Şair yaraları sağalmaqda olan ağacı mənalı baxışlarla süzür. Mən isə yəqin ki, elə bu gün yaranacaq yeni bir şeirin məzmununu onun gözlərindən oxuyuram sanki:\nMənim vətənim də sənin kimidir, dilini kəsirlər, o yenə danışır, qıçlarını qırırlar, yenə yeriyir, bağrına dağ basırlar, yenə də bar verir!\nÇəkçəkinin xoş nəğməsi yenə ətrafa yayılmaqdadır…\nMilli qürur hissinin, vətən sevgisinin təcəssümü- “Ovçu” romanı\nƏsas iddia deyil, əsas əməldir – NARGİZ YAZIR


Kulis.az “Məşhurların məktubları” silsiləsindən Fyodor Dostoyevskinin atasına məktubunu təqdim edir.\nQəribədir, indiki həyatımdakı axmaq situasiya məni bir çox şeylərdən məhrum edir. 5 gündür imtahanlara və parada hazırlığa görə sizə məktub göndərməyə vaxt tapmıram.\nƏziz valideynim! Siz doğrudan düşünürsünüz ki, oğlunuzun sizdən maddi yardım istəməyi artıqdır? Allah şahiddir ki, bu nə şəxsi ehtiyaclarım, nə də öz mənfəətim üçündür. Öz əlim, öz ağlım var. Azad və sərbəstəm. Əslində, səndən bir qəpik belə istəməməliyəm. Ölüm yatağında səndən dəstək gözləməkdən də utanmalıyam. İndiki halda sənə ancaq gələcəklə təsəlli verə bilərəm. O gələcək ki, artıq uzaqda deyil. Zaman səni həqiqətləri ilə razı salacaq.\nİndi sözün əsl mənasında məni başa düşməyin üçün sənə yalvarıram, əziz ata. Xidmət edirəm, istəsəm də, istəməsəm də, ətrafdakılarla ayaqlaşmalıyam. Niyə mən istisna olmalıyam ki? Bu cür ayrı-seçkilik gələcəkdə pis hadisələrə səbəb ola bilir. Ona görə də, insanlara qaynayıb-qarışmaq lazımdır. Hərbi akademiyanın hər tələbəsinin düşərgə həyatı ən azı 40 rubla başa gəlir. Bu qırx rubla çay, şəkər və digər ehtiyaclar daxil deyil. Rahatlığıma görə yox, amma ən zəruri ehtiyaclarımı qarşılamaq üçün bu pula ehtiyacım var. Yağışda və rütubətli havalarda parça çadırda yatmağa məcbur olanda, üstəlik təlimdən yorğun və üşümüş qayıdanda, insan bir çaya ehtiyacı olacaq qədər xəstə hala düşür. Sənin problemlərini də nəzərə alıb, çay və digər şeylərdən imtina edərək, ən zəruri ehtiyacım – iki cüt botinka üçün 16 rubl istəyirəm.\nKitablar, yazı vəsaitləri, kağızlarım, corab və ayaqqabılarımı gərək bir yerdə saxlayım. Ona görə, bir sandığa ehtiyacım var. Düşərgədə çadırdan başqa sığınacaq yerimiz yoxdur. Yatağımız içinə saman doldurulmuş parçadır. İndi səndən soruşuram, sandığım olmasa, mən əşyalarımı harada saxlaya bilərəm? Bir sandıq almağımla kasıblamarıq hər halda. İmtahanlar yaxın vaxtlarda qurtaracağına görə artıq kitaba ehtiyacım olmayacaq. Sonra bizə geyim verəcəkləri üçün ayaqqabı da istəməyəcəyəm sizdən. Əslində, verilən botinkalar elə pisdir ki, şəhərdə də geyinsən, altı aydan sonra cırılar.\nAxırıncı dəfə göndərdiyin puldan 15 rubl saxlamışam. Amma özün də görürsən ki, 25 rubla daha ehtiyacım var. İyunun əvvəlində düşərgə bitir. Əgər oğlunun bu ağır ehtiyaclarına dəstək olmaq istəyirsənsə, iyunun əvvəlinə qədər pulu göndər. Sizə sonsuz təşəkkürlərimi göndərirəm.\nSağ olun, Fyodor.\n10 May, 1838


02 Aprel 2021 09:08\nSəudiyyə Ərəbistanının Həcc və Ümrə Nazirliyi bəyan edib ki, müqəddəs Ramazan ayında Ümrə ziyarətinə gələn əcnəbi zəvvarlardan COVID-19 əleyhinə peyvənd olunmaq haqqında sənəd tələb edilməyəcək.\nMaide.Az xəbər verir ki, rəsmi SPA informasiya agentliyinin məlumatına görə, nazirliyin zəvvarlara xidmət mərkəzi yeni növ koronavirusla bağlı testin neqativ cavabının yetərli olduğunu bildirib. Bundan başqa, aprelin 12-dək Məkkə və Mədinədə Ümrə ziyarətinə gələnlərə xidmət göstərəcək personalın peyvəndləməsi də həyata keçiriləcək. Peyvənddən imtina edənlər isə hər həftə neqativ PCR testi təqdim etməli olacaqlar.\nSəudiyyə Ərəbistanının Bələdiyyələr, Ətraf Mühit və Şəhərsalma Nazirliyinin əməkdaşları Ramazan ayı boyunca zəvvarların toplaşdığı ərazilərdə sosial məsafə və qoruyucu maska qaydalarına riayət edilməsinə nəzarət edəcəklər.\nTeqlər : #Ümrə,#ziyarətinə,#gələn,#zəvvarlardan,#COVID19,#əleyhinə,#peyvəndləmə,#sənədi,#tələb,#edilməyəcək,


Azərbaycan əsgərini yerli zireh qoruyacaq - EKSKLÜZİV - Poliqon.az\n14 Mart 2012 07:32\nAzərbaycan Silahlı Qüvvələri yerli istehsal olan yeni zirehli gödəkcələrlə təmin olunmağa başlayır. Bu barədə “AzeriDefence” eksklüziv olaraq zirehli gödəkcələrin istehsalçısı olan “Radioquraşdırma” zavodundan məlumat əldə edib.\nİordaniyanın “NP Aerospace Jordan” şirkətinin CPV-830 Ballistic Tactical Vest (Balistik Taktik Jilet) sinfinə malik olan bu zirehli gödəkcələr adlçəkilən firmanın lisenziyası və sektorunda dünyanın aparıcı şirkəti olan İngiltərənin “NP Aerospace” şirkətinin standartları əsasında istehsal olunur. Güllədən müdafiəsi NIJ Level IIIA standartına uyğun olan bu gödəkcələrdə qoruyucu qat kimi keramik lövhələr tətbiq edilir. Yerli istehsal olan zirehli gödəkcələr hazırda Azərbaycan Ordusunun istifadəsindəki, Ukrayna istehsalı olan “Korsar M3” tipli gödəkcələrdən həm balistik müdafiə imkanlarına, həm də rahatlığına görə üstündür.\n“Korsar M3”lərdən fərqli olaraq, yeni gödəkcələr əsgərlərin hərəkət-manevr imkanlarını məhdudlaşdırmır. Bu baxımdan da yerli zirehlər dağlıq ərazilərdə xidmət edən əsgərlər üçün münasib sayılır.\nBrutto çəkisi 3.380 kq təşkil edən gödəkcələr rütubətə qarşı qorumalı, balistik neylon materialla üzlənib. Gödəkcəyə tələb duyulduğu təqdirdə yenə ballistik lövhələr əlavə etmək olur.\nManevr imkanlarını artırmaq üçün zirehli gödəkcə dörd nöqtədə tənzimlənir. Jiletin üzərində silah daraqları, bıçaq və radiostansiya yerləşdirmək üçün ciblikləri var.\nMəlumat üçün bildirək ki, gödəkcələrin istehsalında istifadə olunan keramik piltələr İordaniyadan gətirilir. “Radioquraşdırma” zavodu ilə “NP Aerospace Jordan” şirkəti arasında ötən ilin yayında imzalanmış müqaviləyə əsasən İordaniya şirkəti Azərbaycanda zirehli gödəkçələrin istehsalı üçün “Radioquraşdırma” zavoduna 12 min ədəd keramik plitə, dəbilqə istehsalı üçünsə 15 min ədəd kompozit material göndərməlidir.


10 il ərzində Azərbaycanda işsizliyin səviyyəsi iki dəfədən çox azalıb - Dövlət Statistika Komitəsinin rəhbəri\nBiznes və iqtisadiyyat xəbərləri 16 Aprel 2010 14:30 (UTC+04:00)\nAzərbaycan, Bakı, 16 aprel /Trend, müxbir Ü.İsmayılova/\nDünya maliyyə böhranı ABŞ-da və bir çox Avropa ölkələrində qeydə alındığı kimi, Azərbaycanda işsizliyin səviyyəsinə ciddi təsir göstərməyib. Bunu cümə günü Azərbaycan Dövlət Statistika Komitəsinin sədri Arif Vəliyev deyib.\n"Əgər 10 il əvvəl Azərbaycanda işsizlərin sayı 525 min nəfər təşkil edirdisə, bu gün bu göstərici 260 minə enib", - Vəliyev bildirib.\nOnun sözlərinə görə, Beynəlxalq Əmək Təşkilatının (BƏT) metodologiyası üzrə həftədə minimum bir saat işləyən şəxslər işsizlər sırasına daxil edilə bilməz. Bu hesablama metodikası üzrə Azərbaycanda işsizlərin sayı xeyli aşağıdır, çünki kənd təsərrüfatı sahəsində elə adamlar var, onlar əmək fəaliyyəti ilə həftədə bir neçə saat məşğul olurlar.\nDövlət Statistika Komitəsinin məlumatına görə, aprelin 1-nə olan vəziyyətə əsasən, ölkədə işsiz statusu alan şəxslərin sayı 40,8 min nəfər təşkil edib. Bunun 43,7 faizini qadınlar təşkil edir. Azərbaycanda bir vakant yerə beş nəfər düşür.


Noyabr ayında sonuncu dəfə belə isti 1974-cü ildə olub\n2021, 11 Aprel, bazar, Bakı vaxtı 20:25\nİsti hava noyabrın 4-nə qədər davam edəcək\nNoyabrın 1-i olsa da, Bakı-Abşeron yarımadasında, eləcə də Azərbaycanın rayonlarında yaz havası müşahidə olunur. Anormal hava şəraiti cənubdan gələn isti hava kütlələriylə bağlıdır. Hazırda havanın tempraturu çoxillk normadan 5-6 dərəcə yüksəkdir.\nEkologiya və Təbii Sərvətlər Nazirliyinin Hidrometeroloji Proqnozlar Bürosunun rəhbəri Umayra Tağıyevanın «Azadlıq» radiosuna verdiyi məlumata görə, isti hava noyabrın 4-nə qədər davam edəcək. Bu günlər Bakıda və Abşeron yarımadasında tempratur müsbət 20-25 dərəcə olacaq. Mərkəzi Aran rayonlarında isə hərarət 25-28 dərəcəyə qədər yüksələcək. Adətən tempratur aşağı olan dağlıq rayonlarda istilik 18-21 dərəcə arasında olacaq.\nXanım Tağıyevanın sözlərinə görə, sonuncu dəfə noyabr ayında bu cür isti hava 1974-cü ildə olub. İsti havalardan sonra isə noyabrın 5-dən başlayaraq tempratur kəskin dəyişəcək. Gələn həftədən başlayaraq güclü şimal küləyi əsəcək, yağıntı gözlənir, tempratur isə xeyli aşağı düşəcək. Hidremetroloji Proqnozlar Bürosu havanın dəyişməsi ilə bağlı ictimaiyyəti əvvəlcədən xəbərdar edəcək.


Müsahibə-Reportaj » Səhifə 54 » BolgeXeber.Com - İnformasiya agentliyi ~ Bölgələrdən xəbəriniz olsun!\n2011-ci il də ölkəmizdə avtoqəzadan nə qədər adam ölüb?\nAzərbaycanda bu ilin 11 ayında baş verən yol qəzalarında 940 nəfər ölüb, 3037 nəfər xəsarət alıb Respublika Baş Dövlət Yol Polisi İdarəsi bu ilin 11 ayı ərzində ölkə ərazisində baş verən yol qəzalarının statistikasını açıqlayıb. İdarənin ictimaiyyətlə əlaqələr\n“İşğal altındakı torpaqlar Azərbaycana qaytarılmalıdır!”\nCəmil Çiçək Türkiyənin tələblərini açıqladı “İşğal edilən torpaqların Azərbaycana qaytarılması və qaçqınların öz yurdlarına qayıtması bizim ilkin hədəflərimizdəndir”. Bunu Türkiyə Böyük Millət Məclisinin (TBMM) spikeri Cəmil Çiçək Azərbaycanın mərhum prezidenti\n13 dekabr 09:25\nTəhsil Nazirliyi ilə TQDK-nın davası qızışır\nTəhsil nazirinin müavini: Təhsil Nazirliyini gözdən salma kampaniyası aparmaq lazım deyil “TQDK-sı alternativ dərslik hazırlaya bilər, amma dərslik çap edəndə digərlərinin səhvlərini jurnalistlərə deyib ictimailəşdirmək yox, Təhsil Nazirliyinə bildirmək daha yaxşı\nƏN-yi həbsxanadakı olayla bağlı açıqlama yaydı\nƏdliyyə Nazirliyinin Penitensiar Xidməti cəzaçəkmə müəssisəsində baş vermiş insidentlə bağlı rəsmi məlumat yayıb. Xidmətin İctimaiyyətlə əlaqələr şöbəsinin rəisi Mehman Sadıxov Bolgexeber.com-a bildirib ki, hadisə Qaradağ rayonu ərazisindəki 2 saylı məntəqə tipli\n09 dekabr 15:30\nMüxalifətçilərin məhkəməsində əlbəyaxa dava\nBakı Apellyasiya Məhkəməsində incident baş verib. Bolgexeber.com-un məlumatına görə, 2 aprel məhbuslarından Müsavat Partiyası Mərkəzi İcra Aparatının rəhbəri Arif Hacılı, partiyanın Gənclər Təşkilatının sədri Tural Abbaslı, AXCP sədrinin müavini Fuad Qəhrəmanlı və\n09 dekabr 12:20\nKeçmiş məhbus türmələri yoxlayacaq\nƏN-yi Eynulla Fətullayevi türmələri yoxlamağa buraxdı “İnsan Haqları Uğrunda” İctimai Birlik bu həftədən etibarən cəzaçəkmə müəssisələrində və həbsxanalarda monitorinqlərə başlayır. Bu barədə birliyin sədri Eynulla Fətullayev məlumat verib. İlk olaraq birliyin\nƏli Həsənov: “Əfv Komissiyası siyahı hazırlayır”\n“Azərbaycan Respublikasının Prezidenti yanında Əfv Məsələləri Komissiyası işləyir, siyahı hazırlayır”. Bunu APA-ya açıqlamasında Prezident Administrasiyası İctimai-siyasi şöbəsinin müdiri Əli Həsənov deyib. Bununla belə, şöbə müdiri siyahının Azərbaycan prezidentinə\n08 dekabr 14:20\nQadın və media mövzusu müzakirə edildi\nBu gün Atatürk Mərkəzində Parlament Jurnalistlər Birliyi və «Lider qadınlar» İctimai Birliyinin təşkilatçılığı ilə «Qadın və media» mövzusunda tədbir keçirilib. Müzakirələrdə millət vəkili Məlahət İbrahimqızı, ABŞ səfirinin xanımı Zeyno Baran, Parlament Jurnalistlər\n07 dekabr 22:10\n“Həqiqətən polislər çox yaxşı işləyir”\n“Birinci sinifdə oxuyan qızım o zəngdən sonra məktəbə getmir” “Birinci sinifdə oxuyan böyük qızım o zəngdən sonra məktəbə getmir. Bu, məsələ çözülənə qədər belə davam edəcək”. Bu sözləri Modern.az saytına açıqlamasında dekabrın 6-da naməlum şəxsin ölümlə hədələdiyi\nMəleykə Abbaszadədən Misir Mərdanovu sançdı\nTQDK sədri: “Diplomu verən də Təhsil Nazirliyidir, saxta elan edən də…” “Mənə təəccüblü gəlir ki, diplomu verən də Təhsil Nazirliyidir, saxta elan edən də… Mən ancaq buna gülürəm”. Bolgexeber.com-un məlumatına görə, bu sözləri bu gün keçirdiyi mətbuat konfransında\n06 dekabr 16:30\nƏvvəlki səhifə1 ... 50 51 52 53 54 55 56 57 58 ... 63Növbəti səhifə


Avropa Azərbaycan məktəbi - Ulduz Tourism Azerbaijan Tour Operator\nAzərbaycan Avropa Məktəbi 2011-ci ildə Birləşmiş Krallıqlarda qeydiyyatdan keçmiş, Azərbaycan, Belçika, Fransa, Almaniya və Birləşmiş Krallıqlarda nümayəndəlikləri olan ümumavropa təşkilatı – Avropa Azərbaycan Cəmiyyəti (TEAS) tərəfindən təsis edilmiş özəl məktəbdir. Məktəb Azərbaycan Təhsil Nazirliyinin lisenziyası ilə fəaliyyət göstərir, lakin Məktəb rəsmi təsdiqini gözlədiyi Beynəlxalq Bakalavriat Təşkilatının (IB) İbtidai Təhsil Pilləsi üzrə Proqramı (PYP) və IB Diplom Proqramı kimi xüsusi beynəlxalq proqramları təklif etdiyinə görə dövlət məktəblərindən fərqlənir. 2012-ci ildə 95 şagirdi olan məktəb genişlənərək hazırda 500 şagirdə təhsil verir və məktəbdə I-XI siniflərlə yanaşı, Erkən Təlim Proqramı da (4 və 5 yaşlı uşaqlar üçün) fəaliyyət göstərir. 2015/2016-cı tədris ilində ilk dəfə olaraq məktəb fəaliyyətini iki binada davam etdirəcəkdir. Yasamal rayonunda yerləşən ilkin məktəb binasında Erkən və İbtidai təhsil bölməsində təhsil alan şagirdlər, Badamdar qəsəbəsində yerləşən yeni tikilmiş binada isə V-XI sinif şagirdləri təhsil alacaqlar. Məktəb Erkən Təhsil Proqramının genişləndirilməsini də planlaşdırır.\nMəktəbin əksər şagirdləri Azərbaycan vətəndaşlarıdır. Məktəbimizdə digər ölkə vətəndaşları da təhsil ala bilərlər. Məktəbin əksər müəllimləri yüksək ixtisaslı azərbaycanlı müəllimlərdir. Bundan başqa, məktəbdə təcrübəli əcnəbi müəllimlər də sinif müəllimləri kimi və şagirdlərin ingilis dilini öyrənməsinə dəstək vermək məqsədilə rəhbər və əlaqələndirici kimi vəzifələrdə çalışırlar.\nMəktəbdə ünsiyyət və təlim iki dildə – Azərbaycan və ingilis dillərində aparılır. Məktəbdə rus dili də tədris olunur. Avropa Azərbaycan Məktəbi bütün şagirdlərə kurikuluma daxil olan fənlərdən başqa incəsənət, dizayn, musiqi, şahmat və üzgüçülük kimi sahələrdə də öz istedadlarını inkişaf etdirmək imkanı yaradır. Birləşdirilmiş zəngin kurikulumlar həm ibtidai, həm də orta təhsil bölməsində şagirdlərə idman komanda növləri olan basketbol, futbol və voleybol, həmçinin rəqs, şahmat, debatlar, şagird qəzeti, BMT modeli, musiqi və keramika kimi klub fəaliyyətlərində də iştirak etmək imkanı yaradır.


İctimai qurumlar daha effektiv olmaqla, xərclərə və işçi qüvvəsinə qənaət etməklə yanaşı, vətəndaşların tələb etdiyi əsas ictimai xidmətləri təmin etməlidir.\nDünya üzrə ictimai sektorun müştərilərindən öz vətəndaşlarına əsas xidmətlərin və məlumatın minimum xərclər hesabına çatdırılmasını təkmilləşdirmək tələb olunur. İctimai qurumlar fəaliyyət zamanı daha effektiv olmaq üçün xərcləri azaltmaqla, işçi qüvvəsini idarə etməklə yanaşı, vətəndaşların tələb etdiyi əsas xidmətləri göstərməyə davam etməlidirlər. İki dövlət eyni olmasa da, onların üzləşdiyi problemlərin qlobal miqyasda tətbiq olunan həlləri vardır.\nİnformasiya tələbi özəl sektorun ayrıca sahəsi deyil. Bu müştərilərin öz resurslarını idarə etməsi və bölüşdürməsi, risk və idarəetməyə nəzarət (daxili və xarici), öz işçi qüvvəsini və müştərisini anlaması metodlarında mühüm islahatların aparılması çox vacibdir. Səhiyyə və sosial təminat, vergi və gəlirin idarə edilməsi, müdafiə, hüquq və ədliyyə, daşıma, təhlükəsizlik, təhsil daxil olmaqla bütün hökumət sahələri və qeyri-kommersiya təşkilatları öz fəaliyyətlərində yüksək anlayışa və uzaqgörənliyə nail olmaq üçün analitikadan istifadə edə bilərlər.\nDeloitte-un üzv şirkətlərinin hazırladığı analitika əsaslanan yanaşma və həllər çox sayda müxtəlif ölkələrdə və ictimai sektordakı qurumlarda tətbiq oluna bilər. Bu həllərdən əldə olunan ideya və yeniliklər miqyasından asılı olmayaraq dəyəri artırmaq imkanına malikdir; ictimai sektordakı kiçik orqanlar tərəfindən istifadə olunan analitika modeli və ya vasitələri tez-tez iri hökumət və ya departamentlər səviyyəsində tətbiq oluna bilər.\nDeloitte Analitika yanaşması əsas biznes məsələlərini həll etmək üçün qabaqcıl statistik modelləşdirmədən və əyani vasitələrdən, biznes strategiyadan, əməliyyatın planlaşdırılması bacarıqlarından, məlumatın idarə edilməsinsən və transformasiya təcrübəsindən istifadə edir. Deloitte Analitikanın İctimai sektor qrupu ictimai sektordakı təşkilatların üzləşdiyi hesablama metodu ilə uçotdan başlayaraq mal-material ehtiyatlarının idarə edilməsi, aktiv və nəqliyyatın idarə edilməsi, su ehtiyatlarının idarə edilməsi kimi xüsusi sahələr üçün sistemlərin hazırlanması təhlükəsizliyinə qədər bütün problemləri aradan qaldırmaq üçün bu sahə üzrə bilik və metodlara malikdirlər.


Ana səhifə » Müəlliflər\t» Azərbaycana qarşı şər üçbucağı yenidən fəallaşıb\nİstər düşmən Ermənistan ictimaiyyəti, istər xaricdəki antimilli mərkəzlər, istərsə də daxildəki radikal düşərgə təmsilçiləri eyni havanı çalır və uğurlarımıza xələl gətirmək üçün ən müxtəlif vasitələrə əl atırlar\nÖlkəmizə qarşı ədalətsiz müharibə aparan, Xocalı soyqırımını törədən Ermənistan, beynəlxalq erməni lobbi şəbəkəsində birləşən antimilli mərkəzlər, eləcə də mahiyyət etibarı ilə yuxarıdakı qüvvələrdən heç nə ilə fərqlənməyən daxildəki radikal müxalifət düşərgəsi dövlətimizə, xalqımıza münasibətdə şər üçbucağının tərəflərini təşkil edirlər. Respublikamızın dinamik sosial-iqtisadi inkişafı, beynəlxalq nüfuzunun getdikcə artması, daxili sabitliyin ilbəil daha da möhkəmlənməsi şər üçbucağının tərəflərini bir qayda olaraq yasa qərq edir və onlar uğurlarımıza xələl gətirmək üçün ən müxtəlif vasitələrə əl atırlar.\nAŞ PA-nın Nazirlər Komitəsinə sədrliyin rotasiya qaydasında Azərbaycana keçməsi, qurumun yay sessiyasında dövlət başçısı İlham Əliyevin ölkəmizin bütün sahələrdə qazandığı uğurları, gələcək inkişafla, o cümlədən cəmiyyətin daha da demokratikləşdirilməsi ilə bağlı qarşıya qoyulan hədəfləri milli maraqlarımızdan çıxış edərək dolğun şəkildə beynəlxalq birliyin nəzər-diqqətinə çatdırması, ATƏT Parlament Assambleyasının 23-cü illik sessiyasının Azərbaycanda keçirilməsi son günlərdə şər üçbucağının tərəflərinin yuxusunu əməlli-başlı ərşə çəkib. Bu günlərdə istər düşmən Ermənistan ictimaiyyəti, istər xaricdəki antimilli mərkəzlər, istərsə də daxildəki radikal düşərgə təmsilçiləri bir-birləri ilə sözləşiblərmiş kimi eyni havanı çalmaqdadırlar.\nAŞPA-nın yay sessiyasında Avropadakı erməni lobbisinin danışan dili rolunda çıxış edən bəzi parlamentarilərin Azərbaycan Prezidentinə ünvanladıqları qərəzli sualları yenidən xatırlamağa lüzum yoxdur. Açıq-aydın hiss olunurdu ki, qərəzli sualların məzmunu heç həmin sualları dilə gətirən deputatların özlərinə də bəlli deyil, onlar, sadəcə, bu sualları əzbərləyiblər və tutuquşu missiyasını yerinə yetirirlər. Qərəzli parlamentarilərin Azərbaycan nümayəndə heyətinin tərkibində qadınların olmaması ilə bağlı həqiqətdən uzaq “iradlar” səsləndirmələri və bununla da özlərini gülünc vəziyyətə salmaları deyilənlərə nümunədir.\nErmənistan cəmiyyəti də bu günlərdə isterika içindədir. Düşmən ölkənin mətbuatı bir növ yalan ruporuna çevrilib. Onlar faktları məqsədli şəkildə təhrif edir, ölkəmizlə bağlı daxili auditoriyaya hesablanan uydurma məlumatlar tirajlayırlar. Guya, Azərbaycanda iqtisadi tənəzzül hökm sürür, şəhərlərin, kəndlərin qazla təchizatında problemlər yaşanır, əhaliyə elektrik enerjisinin verilməsində tez-tez fasilələr yaranır və s.\nBeynəlxalq miqyasda Azərbaycana böyük diqqət yetirildiyi bir vaxtda ermənilərin və xaricdəki antimilli mərkəzlərin narahatlığı, uğurlarımıza qısqanc münasibət bəsləmələri başadüşüləndir. Necə deyərlər, düşməndən bundan artıq nə gözləyəsən? Ancaq Azərbaycanın nüfuzuna xələl gətirilməsi istiqamətində aparılan təbliğat xorunda sapı özümüzdən olan baltaların-radikal müxalifət düşərgəsinin təmsilçilərinin də səslərinin gur gəlməsi ikiqat ikrah doğurur. İnsan mənəviyyatdan, milli-vətənpərvərlik hisslərindən nə qədər uzaq olmalıdır ki, Vətəninə və xalqına qarşı aparılan məqsədli təbliğatda yer almağı özünə rəva görsün? Bunun yeganə adı satqınlıqdır, xəyanətdir.\nBu günlərdə Sülh və Demokratiya İnstitutunun rəhbəri Leyla Yunusovanın, AXCP sədri Əli Kərimlinin məlum dairələr tərəfindən Azərbaycana qarşı aparılan qarayaxma kampaniyasında səslərinin daha bərkdən eşidilməsi üçün dəridən-qabıqdan çıxmalarını, necə deyərlər, ermənilərdən artıq ermənilik etmələrini başqa cür qiymətləndirmək mümkün deyil. İndiyədək erməni təbliğat maşınının bir vinti olduğunu, mütəmadi qaydada məlum mərkəzlərə donos xarakterli “hesabatlar” ötürdüyünü (oxu: satdığını-M.A.) hər necə olsa da pərdələməyə çalışan Sülh və Demokratiya İnstitutunun rəhbəri Leyla Yunusova artıq bütün kartlarının açıldığının fərqinə vararaq daha ermənilərə işlədiyini heç gizlətmir də. Təsadüfi deyil ki, “hüquq müdafiəçisi” Avropa İttifaqının bu günlərdə Bakıda keçirilən “Rouz-Rout” seminarında məhz ermənilərlə eyni sırada yer aldı və onlara əlindən gələn dəstəyi nümayiş etdirdi.\nAXCP sədri Əli Kərimli də dəstədən geridə qalmamaq üçün sağa-sola vurnuxur. Partiya sədri antimilli mərkəzlərlə eyni vaxtda “fəallıq” nümayiş etdirməyə çalışır. Açıq-aydın sezilir ki, AXCP sədrinin qulağı yeni sifariş və maddi təminat sorağı eşidib. Buna görə də, son günlərdə sosial şəbəkələrdə, digər internet resurslarında, nəzarətində olan KİV-lərdə tez-tez Azərbaycanın milli maraqları ilə üst-üstə düşməyən, düşmənin təbliğat maşınının işinə yarayan fikirlər səsləndirir. Bu cəhətdən Əli Kərimlinin “Obyektiv TV”yə verdiyi müsahibə daha “parlaqdır”. AXCP sədrinin Azərbaycan hakimiyyətinin ünvanına səsləndirdiyi yalanların, şantajın miqyasını təsəvvür etmək üçün məlum müsahibənin bəzi məqamlarına diqqət yetirmək kifayətdir. Müxbirin Dağlıq Qarabağ münaqişəsi ilə bağlı sualını “cavablandıran” Əli Kərimli sanki hansı ölkəni təmsil etdiyini belə unudaraq “Avropada sərhədlərin elə də bir ciddi önəm kəsb etmədiyini” vurğulayır. Bununla AXCP sədri münaqişənin həllində Azərbaycanın haqlı və fundamental tələbini-dövlətin ərazi bütövlüyü prinsipinin əhəmiyyətini heçə endirməyə çalışıb.\nMəlum müsahibəsində Əli Kərimlinin ölkəmizdə demokratiyanın, azad mətbuatın durumu, sərbəst toplaşmaq azadlığı, Avropa İttifaqı ilə yeni spesifik sazişinin hazırlanması, siyasi məhbus məsələsi ilə bağlı səsləndirdiyi cəfəng fikirlər də yalnız bir hədəfə-Azərbaycanın imicinə xələl gətirilməsinə hesablanıb. Bu isə onu deməyə əsas verir ki, erməni təbliğat xorunda Leyla Yunusova kimi özünəlayiq tərzdə yer və pay alan Əli Kərimli də xaricdəki “boss”larına “borcunu” qaytarmaq üçün “ağam mənə kor dedi, gəlib gedənə vur dedi” mövqeyindən çıxış edir.\nOxunub: 23760 |\nTarix: 03-07-2014 |


Oruc Zalov: Torpaqlarımızda məskunlaşmış ermənİ vandalları sonradan həmİn torpaqlara yİyələnmək üçün ən böyük pİslİklərİ törədİblər\nTəəsüflər olsun ki, Azərbaycan xalqının humanist hisslərindən, qonaqpərvərliyindən istifadə edərək torpaqlarımızın ayrı-ayrı yerlərində məskunlaşmış erməni vandalları sonradan birbaşa həmin torpaqlara yiyələnmək üçün əllərindən gələn ən böyük pislikləri törədiblər.\nTrend-in məlumatına görə, bunu Əsir və itkin düşmüş, girov götürülmüş vətəndaşlarla əlaqədar Dövlət Komissiyasının fəaliyyətinin 25 illiyinə həsr olunmuş iclasda Komissiyanın üzvü, daxili işlər nazirinin müavini Oruc Zalov deyib.\nO qeyd edib ki, bu hadisələr daha da azğın xarakter alıb, keçmiş Ermənistan hakimiyyəti SSRİ rəhbərliyinin bu hadisələrə mülayim münasibətini hiss edərək Azərbaycanın tarixi torpaqlarında yaradılmış Ermənistan ərazisindən yüz minlərlə soydaşımızı köçürüb, onları soyqırıma məruz qoyub, mal və mülklərinə qəsd edib:\n“Bu hadisələr törədilən vaxt doğulanların hazırda 25-30 yaşı var. Biz arxivdə olan məlumatları onlara çatdırmalıyıq. Daxili İşlər Nazirliyi Əsir və itkin düşmüş, girov götürülmüş vətəndaşlarla əlaqədar Dövlət Komissiyasına bu istiqamətdə bütün mümkün köməkliyi göstərməyə hazırdır”.


Şəmkirdə yubiley tədbiri\nXalq artisti Gülxar Həsənovanın 100 illiyi münasibətilə doğma yurdu Şəmkirdə təntənəli tədbir keçirilib. Tədbir Şəmkir Rayon İcra Hakimiyyəti və Şəmkir Regional Mədəniyyət İdarəsinin birgə təşkilatçılığı ilə gerçəkləşib.\nXalq artisti Mehriban Zəkinin aparıcılığı ilə keçirilən tədbirdə muğam və mahnılar dinlənilib. Gülxar Həsənovanın Azərbaycan opera səhnəsində unudulmaz obrazlar yaratması barədə ətraflı məlumat verilib. Sənətkarın gənc opera solistlərinin hazırlanmasında təqdirəlayiq xidmətlərinin olduğu vurğulanıb.\nRayon İcra Hakimiyyətinin başçısı Alimpaşa Məmmədov Gülxar Həsənovanın 100 illik yubileyinin qeyd edilməsi haqqında Prezident İlham Əliyevin sərəncamının əhəmiyyətini vurğulayaraq bunun dövlətimizin sənətə və sənətkara diqqətinin nümunəsi olduğunu deyib.\nMədəniyyət.- 2018.- 12 dekabr.- S.4.


MEDİA 18 okt 2021, 23:53\nQazın, işığın qiyməti qalxdı. Niyə qalxdı, nə qədər qalxdı, başqa məsələ. Amma bu həm də Azərbaycan mediasında kimin nə olduğunu (kim olduğu deyil), nə zaman nə edəcəyini də anlamağa imkan verdi. Son model maşın sürən, hər ay yuxarılardan paçka-paçka paket alan, günorta yeməyini bir, axşam yeməyini başqa bir lüks restoranda yeyən media kapitanlarımızın səsi-sorağı gəlmir.\nBiri də çıxıb bu məsələdə dövləti müdafiə edən bir cümlə belə yazmırlar, əksinə, “nəyimizə lazımdır” deyirlər. Nəyinizə lazımdır? Çünki bu hakimiyyətin çörəyini yeyirsiniz. Haqqınız olmadığı halda, sizə yaradılan şəraitdən təkcə özünüz yox, qohum-əqrabalarınız üçün də yaxşı şərait yaratmısınız. Əslində müxbirlərinizə ayrılan pulları basıb yeyirsiniz. Amma çətinə düşəndə, gəmini ilk tərk edənlərdən olursunuz.\nSon günlər bir daha onu göstərdi ki, yuxarıların layiq olmadıqları halda şərait yaratdığı bu media baronları ilk fürsətdə elə bu hakimiyyəti də, Prezidenti də satacaq. Bunu yoxlamağın sadə yolu var: bir ay birinin pulunu kəssinlər, görün nə hoqqadan çıxacaqlar. Amma məsələ müdafiə etməyə, mövqe ortaya qoymağa gələndə qaçıb gizlənirlər.\n"Azadlıq" qəzeti Əli Kərimlinin hürən iti, reket mətbuatı olub — Müxalifətçi mühacir\nDaha üç nəfər ATV-dən çıxdı — FOTO\nMətbuat Şurası: “Rövşən Cahangirovun Baku TV-nin əməkdaşlarına qarşı nalayiq hərəkəti yolverilməzdir”\nTeleviziyalar və radiolar üçün yeni tələblər...\n“Xalq Cəbhəsi” qəzetinin 20 illik yubileyi ilə bağlı MŞ-da tədbir keçirildi — FOTOLAR\nMövlam Şıxəliyevin prokuroru hakimin qanunsuz qərarını ifşa etdi: “Məhkəmə açıqdır, jurnalistlər iştirak edə bilər”


İmam Hüseynin (ə) Rüqəyyə adlı qızı olubmu? | sizinyol.com\nİmam Hüseynin (ə) Aşura inqilabında Allah yolunda fəda etdiyi sonuncu qurbanı Həzrətin qızı Rüqəyyə xanımdır. Tarixi faktlara əsasən Həzrət Rüqəyyyənin Kərbəla hadisəsində üç-dörd yaşı vardı. Kərbəla hadisəsindən sonra Rüqəyyə xanım İmamın (ə) ailəsi ilə birlikdə düşmənə əsir düşür. Əsirlərlə birlikdə Kufəyə, ordan da Dəməşq şəhərinə gəlir. Dəməşqdə Yezidin Kərbəla əsirlərini saxladığı xarabalıqda atasını yuxuda görürür və yuxudan oyanıb, ağlayaraq atasını istəyir. Yezid onun ağlamaq səsindən narahat olur və əmr verir ki, İmam Hüseynin (ə) başını aparıb Rüqəyyə xanıma versinlər. Əsgərlər İmamın başını Rüqəyyə xanıma verir. Xanım atasının başını görəndən sonra üyəri partlayır və şəhid olur. Onu xarabalıqda dəfn edirlər. İllər sonra Xanımın qəbrinin üzərində böyük ziyarətgah inşa edildi və hal-hazırda Əhli-beyt (ə) aşiqlərinin pənah yerinə çevrilib.\nBəzi tədqiqatçılar bu hadisənin döğruluğuna və ümumiyyətlə Rüqəyyə xanımın varlığına iradlar və şübhələr etmişlər. Onlar bildirirlər ki, İmam Hüseynin (ə) Rüqəyyə adlı qızı olmayıb. Çünki Xanımın adı hicrətin əvvəllərində yazılmış tarixi mənbələrdə qeyd olunmayıb.\nBu irad və şübhəyə alimlər müxtəlif cavablar vermişlər. Bu cavablardan İmam Hüseynin (ə) Rüqəyyə adlı qızının olduğu qənaətinə gəlmək olar. Alimlərin verdiyi cavabları qeyd etməmişdən əvvəl tarixçilərin İmamın (ə) qızlarının sayı və adları haqqındakı nəzərlərini əziz oxuculara çatdırmaq istəyirəm.\nİmam Hüseynin (ə) qızlarının sayı:\nBu mövzuda alimlər arasında üç fikir var: İmam Hüseynin (ə) iki, üç və dörd qızı olub.\nBirinci nəzəriyyə: Şeyx Müfid Əl-İrşad kitabı ikici cild, 135-ci səhifədə və Əllamə Təbərsi İmlamul-vəra birinci cild, 477-ci səhifədə bildirirlər ki, İmamın (ə) Səkinə və Fatimə adlı iki qızı olmuşdur.\nTustəri İhqaqul-həqq kitabı 11-ci cild, 451-ci səhifədə və Şiə alimlərindən olan Təbəri Dəlailul-imamət kitabı 181-ci səhifədə qeyd edirlər ki, İmam Hüseynin (ə) Zeynəb, Səkinə və Fatimə adlı üç qızı olub.\nŞeyx Müfiddən sonra yaşamış əksər tarixçilər bu nəzəri qəbul etmiş və Xanımın adını İmamın (ə) qızlarının sırasında qeyd etmişlər. Məsələn: İrbili Kəşful-ğummə kitabında ikici cild, 250-ci səhifədə , Əllamə Hairi Məalis-sibteyn kitabı ikinci cild, 214-cü səhifədə Həmzavinin Ən-nəfəhat kitabından və aşağıda adları gələcək bir çox tarixçilər İmam Hüseynin (ə) Rüqəyyə adlı dördüncü qızının da olduğunu bildirirlər.\n1-Xanımın adı çəkilən hədislər\nƏllamə Məclisi deyir: Bu hədisi mötəbər kitablarda gördüm.\nHəzrət Zeynəb (s) Kufədə İmamın (ə) mübarək başın nizədə görəndə İmama (ə) dedi:\nیا اخی فاطم الصغیرة کلمها فقد کاد قلبها ان یذوبا\nEy qardaşım! Bu kiçik Fatimə ilə danış. Ürəyi qəm-qüssədən az qalır əriyib suya dönsün. (Biharul-ənvar, c 45, s 115)\nŞiənin rical alimləri tərəfindən mötəbər sayılan İmam Sadiqin (ə) səhabəsi Seyf ibn Ümeyr İmam (ə) hüzurunda İmam Hüseynin (ə) müsibətləri barədə yazdığı şeiri oxuyur. Bu şeirdə iki dəfə Həzrət Rüqəyyənin adını çəkir. (Əl-müntəxəb,Tureyhi, s 435)\nو سکینة عنها السکینة فارقت لما ابتدیت بفرقه و تغیر\nلم انسها و سکینة و رقیة یبکینه بتحسر و تزفر\nیدعون أمهم البتوله فاطما دعوي الحزین الواله المتحیریا أمنا هذا الحسین مجدلا ملقی عفیرا مثل بدر مزهر\nفی تربها متعفرا و مضمخا جثمانه بنجیع دم أحمرظمآن فارق رأسه\nجثمانه عریان مسلوب الرداء و المئزریا\nİmamından ayrıldığı zaman səbir-qərar Səkinədən ayrıldı.\nRüqəyyə o kəsdir ki, paxıllar gücsüz və zəifliyinə görə onun qəlbini yandırdılar.\nBunlar qiyamət günü Ondan üzr istəməyə məcbur olacaqlar. Amma onların üzrü olmayacaq.\nHəzrət Ümmikülsüm də hər an göz yaşlarını parça ilə üzündən silir.\nMən heç vaxt Ümmikülsüm, Səkinə və Rüqəyyəni unutmaram.Onlar İmam Hüseyn (ə) üçün ah-nalə və həsrətlə ağlayardılar.\nOnlar anaları Həzrət Zəhranı (s) qəmli və heyran halda çağırardılar.Onlar analarına belə deyərdilər: Ey Ana! Bu sənin Hüseynindir ki, ay parçası kimi topaqlar üstə düşüb və qanına qəltandır.\nEy Ana! Bu sənin Hüseynindir ki, qanlı və lüt bədənlə topaqlar üstə düşüb və bədəni qanına rənginə boyanıb.\nEy Ana! Bu sənin Hüseynindir ki, düşmənlər Onu susuz şəhid edib, başın bədənindən ayırıb və lüt bədənin torpaqlar üstə atıblar.\nEy mənin ağalarım! Sizin qulunuz Seyf ibn Ümeyrə Heydərin qulamı Qənbərin qulunun, quludur.\nİmam Sadiq (ə) isə ona heç bir etiraz etmir. Əgər İmam Hüseynin (ə) Rüqəyyə adlı qızı olmasaydı, İmam Sadiq (ə) Seyfə mütləq etiraz edərdi. Çünki Əhli-beyt həmişə şiələrinin səhvlərini düzəltmiş və onları azğınlığa sürüklənməkdən qorumuşlar.\n2-1- Lut ibn Yəhya ibn Səid ( vəf.158.h.q) tərəfindən Kərbəlanın tarixi haqda yazılmış ən qədim kitab “Məqtəli-Əbimixnəf” də Həzrət Rüqəyyənin adı İmamın Hüseynin(ə) qızlarının sırasında gəlmişdir. Əhli-sünnə alimlərindən olan Şeyx Qunduzi kitabında İmam Hüseynin (ə) altı aylıq körpəsinin hadisəsin nəql etdikdən sonra Məqtəli-Əbimixnəfdən İmam Hüseynin (ə) ailəsi ilə vidalaşma hadisəsini belə nəql edir:\nوداع الحسين (ع)) ثم نادى: ” يا أم كلثوم، ويا سكينة، ويا رقية، ويا عاتكة، ويا زينب، يا أهل بيتي عليكن مني السلام “.\nİmam Hüseyn (ə) aliəsi ilə vidalaşanda belə uca səslə buyurdu: Ey Ümmikülsüm, Ey Səkinə, Ey Rüqəyyə, Ey Atikə, Ey Zeynəb, Ey əhli-beytim məndən sizə salam olsun. (Yəni, sizi Allaha tapşırıram.) (Yənabiul-məvəddət, s 346, Ehqaqul-həqq, c 11, s 633)\n2-2-Şərani kimi məşhurlaşmış böyük əhli-sünnə alimlərindən olan Əbdülvəhab ibn Əhməd Şafei (vəf.973.h.q) Əl-minən kitabında belə bir faktı nəql edir:\n“İmam Hüseynin (ə) qızı Rüqəyyə Darul-xəlifə məscidinin yaxınlığındakı ziyarətgahda Əhli-beytdən olan bir neçə şəxslə birlikdə dəfn olunub. Həzrət Rüqəyyənin qəbir daşının üstə belə yazılmışdı:\n“ بُقْعَةٌ شُرِّفَتْ بِآلِ النبىّ وَ بِبِنْتِ الحسينِ الشهيد رقيّة”\nBu Peyğəmbər (s) aliəsi ilə və Hüseynin qızı Şəhid Rüqəyyə vasitəsi ilə şərafət tapmış bir evdir .” (Məalis-sibteyn, c 2, s 171)\n2-3-Əbül-Həsən Əli ibn Əbilqasim Beyhəqi (vəf.565.h.q) İmam Hüseynin (ə) övladları haqda yazır:\nالطبقة السابعة الحسینیة و………. اما الحسینیة فهم من اولاد الحسین بن علی و لم یبق من اولاده الا زین العابدین و فاطمه و سکینه و رقیه\nYeddinci təbəqə Hüseynilərdir…….Hüseynilər Hüseyn ibn Əlinin övladlarıdır. İmam Hüseynin (ə) övladlarından Zeynəlabidindən, Fatimədən, Səkinədən və Rüqəyyədən başqa heç kim qalmayıb. (Lubabul-ənsab c 7. s 326)\n2-4-İmadudin Təbərinin 675 –ci (h.q.) ildə yazdığı Kamili- Bəhai kitabı\nƏsirlərin arasında dörd yaşlı qız uşağı var idi. Bir gecə yuxudan oyandı və dedi: Atam Hüseyn (ə) hardadır? İndi onu yuxuda gördüm. Qız çox narahat idi. Xarabalıqdakı qadınlar ağlayıb, ahu-fəğan etdilər. Yezid yuxudan oyanıb, nə baş verdiyini xəbər aldı. Yanındakılar vəziyyəti ona danışdılar. Göstəriş verdi ki, İmamın (ə) başını aparıb, dörd yaşlı qıza versinlər. Əsgərlər başı qızın yanına gətirdilər. Qız dedi: Bu nədir? Dedilər: Atanın başıdır. Qız qorxdu. Ağlayaraq, ah-fəryad etdi və çox narahat oldu. Bir neçə gün ərzində dünyasını dəyişdi. (Kamil-Bəhai, c 2, səh 179)\n2-5- Rüqəyyə xanımın qəbrinin təmiri zamanı baş verən hadisə: Bu hadisə təqribən yüz əlli il bundan əvvəl Dəməşq şəhərində baş verib. Seyid İbrahim Dəməşqi adlı bir alim deyir: Mənim üç qızım var idi. Oğlum yox idi. Bir Həzrət Rüqəyyə xanım böyük qızımın yuxusuna gəlib, buyurur :\nAtana de ki, şəhərin rəhbərinə desin, mənim qəbrimə su dolub. Mən qəbirdə əziyyətdəyəm. Qəbrimi təmir etsinlər. Seyid İbrahim şəhərin rəhbəri əhli-sünnə olduğundan ona heç nə demir. İkinci gün Xanım ortancıl qızın yuxusuna, üçüncü gün axırıncı qızın yuxusuna gəlir. Amma Seyid İbrahim gedib, şəhərin rəhbərinə bir söz demir. Axırda Xanım Seyidin öz yuxusuna gəlib, qəzəblə buyurur: Niyə şəhərin rəhbərinə demirsən?\nSeyid sühb tezdən gedib hadisəni şəhər rəhbərinə danışır. Şəhər rəhbəri alimlərə göstəriş verir ki, qüsl edib, təmiz paltar geyinsinlər. Xanımın hərəmi kimin əli ilə açılsa, həmin şəxs qəbri açacaq. Hərəm yalnız Seyid İbrahimin əli ilə açılır. Qəbri açanda gördülər ki, bədəni yaralarla dolu üç-dörd yaşlı bir qız uşağı, bədəni sağlam vəziyyətdə. Amma qəbir su ilə dolub. Seyid uşağı götürmək üçün qəbrə daxil olanda qəşş edir. Ayılanda deyir : Allah Yezidə lənət etsin! Biz elə bilirdik ki, Yezid qız üçün mürdəşir və kəfən göndərib. İndi bildim ki, bunlar yalan imiş. Xanımı öz köynəyi ilə dəfn ediblər.\nSeyid Xanımı qucağına alır. Qəbrin təmiri üç gün çəkir. Üç gün yalnız namaz vaxt Onu qucağından yerə qoyur. Seyid deyir: Bu üç gündə aclıq hiss etmədim. Qəbrin təmiri başa çatdıqdan sonra Xanımı dəfn edirlər. (Məalis-sibteyn, c 2, s 101-102)\nYuxarıdakı dəlillərdən belə qənaətə gələ bilərik ki, İmam Hüseynin (ə) Səkinə, Fatimə, Rüqəyyə və Zeynəb adlı dörd qızı olmuşdur. Həzrət Rüqəyyənin adı şiənin ana mənbələrində (hicrətin beşinci əsrinə qədər yazılmış) gəlməsə də hicrətin altıncı əsri və ondan sonra yazılmış tarix kitablarında açıq-aşkar qeyd olunmuşdur. İkinci dərəcəli mənbələrin müəllifləri də Xanımın adını hicrətin əvvəllərində yazılmış Məqtəli-Əbimixnəf kitabı və bəzi hədislərə əsasən öz əsərlərində İmamın (ə) qızlarının sırasında qeyd etmişlər. Bundan əlavə Xanımın adını öz kitabında qeyd edən ən qədim mənbə hicrətin 565-ci ildə vəfat etmiş Beyhəqidir ki, Şeyx Müfiddən təxminən 150-il sonra, ondan sonra isə İmaduddin Təbəri və İrbilidir. Bu dəlilləri daha möhkəmləndirən Rüqəyyə xanımın qəbrinin təmiri zamanı baş verən hadisədir. Qəbrin açılması proseesində şəxsən iştirak edən Seyid İbrahim qəbirdə az yaşlı və zərbələrin təsirindən bütün bədəni yara olan bir qız uşağı olduğunu bildirir. Bu xüsusiyyətlər tarix kitablarında Rüqəyyə xanım haqda deyilən xüsusiyyətlərlə tam uyğundur.\nYazarlar adlı dini Hüseynin İmam meqale olubmu qızı Ruqeyye Şərhlər\nAzər\t2016-11-06 at 00:34\tMəqalələr » Məhərrəmlik\nAzər\t2016-11-06 at 00:31\thttp://az.islam.az/article/a-575.html


BU GÜN: MANATLA BAĞLI YENİ QƏRAR AÇIQLANACAQ – DİQQƏT! | YENİLİK.AZ İNTERNET QƏZETİ\nBU GÜN: MANATLA BAĞLI YENİ QƏRAR AÇIQLANACAQ – DİQQƏT!\nBu gün Azərbaycan Mərkəzi Bankı İdarə Heyətinin növbəti toplantısı keçiriləcək.\nİclasda faiz dəhlizinin parametrləri növbəti dəfə müzakirə ediləcək.\nMərkəzi Bank tərəfindən izafi pul təklifinin sterilizasiyası məqsədilə depozit və qısamüddətli notların yerləşdirilməsi üzrə əməliyyatlar aparılır. Sterilizasiya əməliyyatı – artmış pul kütləsinin inflyasiya potensialına malik izafi hissəsinin dövriyyədən çıxarılmasına yönəldilmiş bir əməliyyatdır. İqtisadiyyata pul buraxılması iqtisadi artıma səbəb olsa da, bu müəyyən həddi keçdikdən sonra inflyasiya yaranır. Məhz inflyasiya yaradan bu kütlənin bazardan təmizləməsinə sterilizasiya prosesi deyilir. Depozit əməliyyatları və notların yerləşdirilməsi faiz dəhlizinin aşağı həddi ilə uçot dərəcəsi (hazırda 10%-15%) arasında tərəddüd edən faiz dərəcələri ilə aparılır. 2017-ci ilin 1-ci yarısında depozit əməliyyatları ilə vəsaitlər 10,1%- 14.8%-lə cəlb edilmiş, notlar isə 12.01%-14.99%-lə yerləşdirilmişdir.\n2017-ci ilin yanvar-avqust aylarında istehlak məhsullarının və xidmətlərin qiymətləri 2016-cı ilin müvafiq dövrünə nisbətən 14,0 faiz, o cümlədən ərzaq məhsullarının qiymətləri 18,2 faiz, qeyri-ərzaq mallarının qiymətləri 12,6 faiz, əhaliyə göstərilən ödənişli xidmətlərin qiymətləri 9,6 faiz bahalaşmışdır. Bu barədə “Marja”ya Dövlət Statistika Komitəsindən bildirilib.\nQeyd edək ki, 2017-ci ilin yanvar-iyul aylarında istehlak məhsullarının və xidmətlərin qiymətləri 2016-cı ilin müvafiq dövrünə nisbətən 14,0 faiz, o cümlədən ərzaq məhsullarının qiymətləri 18,2 faiz, qeyri-ərzaq məhsullarının qiymətləri 12,6 faiz, əhaliyə göstərilən ödənişli xidmətlərin qiymətləri 9,6 faiz bahalaşmışdı. //Ölke.az\n“KREDİTLƏRİN FAİZİ AŞAĞI SALINMALIDIR !” – ELMİRA AXUNDOVA\nELMAN RÜSTƏMOVDAN MANATLA BAĞLI VACİB — Açıqlama\n“NURGÜN” HOLDINQIN RƏHBƏRINƏ TABE OLAN ŞIRKƏTLƏRIN ŞOK SİYAHISI


Elçibəy qatilləri – MƏNİ HEÇ KIM QUL EDƏ BILMƏZ – II YAZI | 24saat\nSirli ölümlərBUNLARA DA BAXIN\nolacaq. Daha doğrusu, siyasətçilərə qarşı həyata keçirilən gizli sui-qəsdlər. O sui qəsdlər ki, bu vaxta qədər onların sui-qəsd olmasını təsdiq edən heç bir fakta rast gəlinməyib.\tÖncə 80-ci illərdə dünyanın iki super dövlətindən birinin-Sovetlər Birliyinin ən yüksək postunda iki ardıcıl ölüm hadisəsinə nəzər yetirək.\nDioksin\tÜç məmurun banketində qalmaqal: AZAL şefi 100 manatlıq menyudan şikayətləndi və…


Masallıda müalicəvi turizm şəhərciyi salınacaq\n15:20 03 Aprel 2020\n20:30 04.08.2017 Qısa URL\nKompleksin rayonun Qəriblər kəndinin cənub hissəsində, Masallı-Yardımlı yolu boyunca 10 hektar sahədə tikilməsi nəzərdə tutulub\nBAKI, 4 avqust — Sputnik. Ölkəmizin cənub bölgəsinin turizm məkanlarından biri də Masallı rayonudur. Bu ilin birinci yarısında rayonda fəaliyyət göstərən 33 turizm obyekti 13600 turisti qəbul edib. Turistlərin 1110 nəfəri xarici vətəndaşlar olub.\nAZƏRTAC xəbər verir ki, Masallıda turizmin sürətli inkişafını təmin etmək məqsədi ilə rayonda müalicəvi turizm şəhərciyinin salınması nəzərdə tutulur.\nPrezidenti İlham Əliyevin 2016-cı il sentyabrın 3-də Masallıya növbəti səfəri çərçivəsində ictimaiyyət nümayəndələri ilə görüşü zamanı rayonda turizm istirahət kompleksinin tikintisi ilə bağlı məsələ qaldırılıb və bu təklif dövlətimizin başçısı tərəfindən bəyənilib. Artıq turizm istirahət kompleksinin tikinti-layihə sənədlərinin hazırlanmasına başlanılıb.\nKompleksin rayonun Qəriblər kəndinin cənub hissəsində, Masallı-Yardımlı yolu boyunca 10 hektar sahədə tikilməsi nəzərdə tutulub.\nLayihənin icrası Masallıda, o cümlədən ölkəmizin cənub bölgəsində turizmin inkişafına böyük təkan verəcək.


Palitra qəzeti“AmCham Azərbaycan”ın nümayəndə heyətinin ABŞ-a işgüzar səfəri başa çatıb\nTarix: 21.05.2018 | Saat: 21:39:00 | E-mail | Çapa göndər\nAzərbaycanda Amerika Ticarət Palatasının (“AmCham”) tarixində ilk dəfə təşkil edilmiş və Amerika Birləşmiş Ştatlarına həyata keçirilən dördgünlük “Door-Knock” missiyası çərçivəsində Azərbaycanda fəaliyyət göstərən və ABŞ investisiyasını təmsil edən 10 nəfərdən artıq şirkət rəhbərlərindən ibarət nümayəndə heyəti Vaşinqton səfərindən Bakıya qayıdıb. “AmCham”ın icraçı direktoru xanım Natəvan Məmmədova və BP şirkətinin Azərbaycan, Gürcüstan və Türkiyə üzrə vitse-prezidenti, eyni zamanda, “AmCham”ın Direktorlar Şurasının üzvü Bəxtiyar Aslanbəylinin rəhbərlik etdiyi missiya olduqca uğurlu görüşlər keçirib.\nMissiyanın tərkibinə “Chevron Xəzər”in Azərbaycan üzrə meneceri Bəxtiyar Axundov, “KPMG Azərbaycan”ın partnyoru Müşfiq Əliyev, “Coca-Cola” şirkətinin Qafqaz və Mərkəzi Asiya regionu üzrə kommunikasiya meneceri Elşad Fərzəliyev, “Cross Caspian Oil and Gas Logistics” şirkətinin Direktorlar Şurasının sədri Tahir Gözəl, “FedEx Express”in icraçı direktoru xanım Sevda Xanməmmədova və sözügedən şirkətin satış meneceri Səməd Xanməmmədli, “Nobel Oil”in Azərbaycan filialının kommersiya direktoru Eldar Məmmədzadə və həmin filialın baş icraçı direktor əvəzi Vüqar Səmədli daxil olublar.\n“John Deere”, “Boeing”, “Procter & Gamble”, eləcə də “WCC International” şirkətlərini təmsil edən rəhbərlər də missiyaya qoşulublar.\n“Door-Knock” missiyası Azərbaycana investisiyaları təşviq etmək məqsədilə təşkil edilib. Bu məqsədlə “AmCham” nümayəndələri dörd gün ərzində ABŞ Konqresinin üzvləri, Administrasiya rəsmiləri, analitik mərkəzlərin əməkdaşları, ABŞ biznes icmasının rəhbərləri və digər şəxslər ilə çoxsaylı görüşlər keçiriblər. Missiyanın ilk günü, xüsusən Azərbaycanın ABŞ-dakı fövqəladə və səlahiyyətli səfiri Elin Süleymanov, konqresmen Larri Buşonun qanunvericilik məsələləri üzrə köməkçisi xanım Syuzi Devis, ABŞ Ticarət Nümayəndəliyinin Avropa və Yaxın Şərq məsələləri üzrə direktoru Ceyson Bantin və ABŞ Ticarət Palatasının vitse-prezidenti Qari Litman ilə keçirilmiş görüşlərlə yadda qalıb. Bütün görüşlər son dərəcə səmərəli keçib: “AmCham”a üzv olan şirkətlərin Azərbaycandakı işgüzar fəaliyyəti, ödənilən vergilər və yaradılan iş yerləri baxımından onların ABŞ üçün əhəmiyyəti, eləcə də, Azərbaycanın biznes mühitinin yaxşılaşdırılması və xarici investorlar üçün potensial imkanlar haqqında məlumatlar həmkarların diqqətinə çatdırılıb. Həmçinin iki ölkə arasında ikitərəfli iqtisadi və ticarət əlaqələrinin möhkəmləndirilməsinin mümkün yolları müzakirə olunub.\n“Door-Knock” missiyasının növbəti günü Dövlət Departamentinin Enerji Resursları Bürosunun Direktoru Uilyam Silkvort ilə keçirilmiş görüşdə nümayəndə heyəti fürsətdən istifadə edərək ona və Büronun işçi heyətinə Azərbaycan ərazisində və Azərbaycan tərəfindən həyata keçirilən enerji layihələri, yeni boru kəmərləri və həmin alternativ marşrutların üstünlükləri, habelə Azərbaycanın regionun enerji təhlükəsizliyi sahəsində oynadığı əhəmiyyətli rol haqqında qısa məlumat verib. Neft və qaz sektorunda çalışan şirkətlərin nümayəndələri ötən 20 ildən artıq müddət ərzində Hasilatın Pay Bölgüsü haqqında Sazişlər və Azərbaycanda həyata keçirdikləri fəaliyyətə dair təcrübə mübadiləsi aparıblar. Nümayəndələrin iştirak etdiyi digər mühüm görüş ABŞ Ticarət Departamentinin Rusiya, Ukrayna və Avrasiya regionu üzrə direktoru Metyu Edvards və onun heyəti ilə baş tutub. M. Edvards Azərbaycan iqtisadiyyatı, ölkədə həyata keçirilməkdə olan islahatlar və “AmCham”ın dövlət ilə özəl sektor arasındakı dialoqda oynadığı rol haqqında dərin təəssüratlarını bölüşüb. “AmCham”a üzv olan şirkətlərin nümayəndələri ABŞ Ticarət Departamentinin ölkələr arasındakı ticarət və iqtisadi əlaqələrin möhkəmləndirilməsinə verə biləcəyi töhfələr barədə fikir mübadiləsi aparıblar.\nDaha sonra nümayəndə heyəti Xarici Kənd Təsərrüfatı Xidmətinin Avropa, Afrika və Yaxın Şərq bölməsinin direktoru xanım Katrin Fulton ilə görüş keçirib. Onlar Xidmət tərəfindən həyata keçirilən işlər, texniki yardım və potensialın yaradılmasına dair layihələri, qida təhlükəsizliyi və meşəçilik xidmətləri haqqında ətraflı məlumat əldə ediblər. Bununla yanaşı, konqresmen Debbi Dinqelin Katibliyinin rəisi Piter Çendler ilə görüş keçirilib. “AmCham”a üzv olan şirkətlərin nümayəndələri ona ölkədəki son iqtisadi inkişaf göstəriciləri, işgüzar mühitin yaxşılaşdırılmasına yönələn islahatların istiqaməti və olduqca perspektivli yeni potensial iqtisadi imkanlar barədə hərtərəfli məlumat veriblər. Həmin gün Dövlət Departamentində Ticarət və biznes məsələləri üzrə xüsusi nümayəndə vəzifələrini yerinə yetirən Skot Tiknor ilə keçirilən görüş ilə davam etdirilib. Nümayəndə heyəti, o cümlədən, daha çox amerikalı investorların Azərbaycana cəlb edilməsi istiqamətində ABŞ hökumətinin rolu və digər məsələlər barədə fikir mübadiləsi aparıb.\nBununla yanaşı, nümayəndə heyəti üç konqresmenin – Skot Perrinin, Con Körtisin və Kuelların ofisini ziyarət etmişdir. Con Körtis və Kuellar bu yaxınlarda Azərbaycana səfər etdiklərini və ölkə, onun iqtisadi gündəmi və prioritetlərinin onlarda yüksək təəssürat doğurduğu bildiriblər. Nümayəndə heyəti “AmCham”ın fəaliyyətlərinin və dövlət ilə özəl sektor arasındakı dialoqda oynadığı rolun onlar tərəfindən yüksək qiymətləndirilməsindən öz məmnunluğunu ifadə edib. Bütün iştirakçı şirkətlərin nümayəndələri ölkədə əldə etdikləri uğurlar, gündəlik fəaliyyətlərinə təsir göstərən müsbət dəyişikliklər və ABŞ-ın rəhbər şəxslərindən gözləntilər barədə konqresmenlər ilə fikir mübadiləsi aparıblar.\nMissiya nümayəndə heyətinin ABŞ Ticarət Palatasında keçirilən III Trans-Xəzər Forumunda iştirakı ilə yekunlaşıb. Forumda ABŞ-ın və Trans-Xəzər dəhlizi ölkələrinin ictimai xadimləri və biznes liderləri strateji tərəfdaşlığın inkişaf etdirilməsində imkanları və problemləri müzakirə etmək, habelə biznes, ticarət və investisiya imkanlarını araşdırmaq üçün bir araya gəliblər.


20/11/2019 [23:21] - Cəmiyyət - ( 2735 dəfə baxılıb)\nBu sözləri tanınmış telejurnalist, ANS Şirkətlər Qrupunun prezidenti Vahid Mustafayev bildirib.\n“Koridora nəzarət edənlər sadəcə bu tipli silahın olmasına hazır deyildi və ona qarşı heç nə edə bilməmişdilər. Bizim versiyamıza görə, vertalyot 1992-ci ildə Şuşanın üzərində (Vahid Mustafa yev həmin anı çəkdiyi video: https://www.youtube.com/watch?v=cMdJ3RH1bPo) partladılan vertalyotu vuran dəstə tərəfindən məhv edilmişdi. Həmin dəstə bu zaman arasında hələ çox problemlər yaratmış, Azərbaycan hava qüvvələrini iflic etmişdi. Məsələn, Şuşada vurulan vertalyotdan sonra ümumiyyətlə, Qarabağ üzərində Azərbaycan vertalyotlarının uçuşları bir müddət dayandırılmışdı və bununla da ermənilər ciddi üstünlüklər qazanmışdı. Belə ki, azərbaycanlılar hava yolu ilə lazım olan ərazilərə təcili silah, sursat və insan resursları çatdıra bilmirdilər. Ermənilərin ikinci qazancı Azərbaycanın ən vacib yüksək vəzifəli şəxslərini məhv etməklə, hökuməti müflis etmək və ölkədə siyasi krizis yaratmaq idi ki, buna da nail oldular - bir neçə aydan sonra Mütəllibov hökuməti istefa verdi...”.


Çırpınır Xəzər, baxıb Azərbaycan Bayrağına Ayna.az\nÇırpınır Xəzər, baxıb Azərbaycan Bayrağına\nMilli varlıq, milli birlik simvolumuz – Üçrəngli Bayrağımız!\n9 noyabr Azərbaycanda Bayraq günüdür. Günün mübarək millətin qeyrət, namus, milli varlıq, milli birlik simvolu.\nBu məqaləni yazmağa başlarkən, müəllim yoldaşımın bir neçə il bundan əvvəl dediklərini xatırladım. “Qərənfil xanım, Türkiyəyə getmişdim. Orada elə ev yoxdur ki, onun eyvanında Türk bayrağı dalğalanmasın. Bayrağa olan sevgilərinə, sayğılarına qibtə etdim. Kaş, bizdə də belə olsun”, - deyə ah çəkdi.\nŞükürlər olsun, bu gün bu sevgini, sayğını öz məmləkətimdə də görürəm. Bütün evlərin eyvanları Üçrəngli Bayrağımıza bürünüb. Üçrəngli Bayrağımızla qoşa Türkiyənin də Bayrağını görürəm və daha böyük qürur hissi keçirirəm. Çünki bu, Türkiyə-Azərbaycan dostluğu və qardaşlığının bir daha əbədi olmasını sübut edir. Hər zaman çətin günümüzdə canı-qanı ilə yanımızda olan türk qardaşımız! Yüz il bundan əvvəl deyildiyi kimi, bu gün də “Millət sizə minnətdardır”.\n“Nazlı gəlin ədası ilə süzülən”, vüqarla, əzimlə, şux görkəmdə göylərə ucalan Üçrəngli Bayrağım! Sən “mənsub olduğun millətin kimliyi, şəxsiyyət vərəqəsi”, keçmişi, bugünü, gələcəyi bir sözlə, “mənsub olduğun millətin varlığını özündə əks etdirən rəsm əsərisən!”. Uzun illər zülmətdə inləyən Qarabağ torpağına bir məlhəm ol, Bayrağım. Şimşəktək yar o qaranlıqları, nurlandır düşməndən azad edilən Qarabağ torpaqlarını. O Vətən torpağında daha əzimlə, daha vüqarla dalğalanmağa, yüksəlməyə haqqın var. Qarabağın ən uca zirvəsində şahin kimi ucal, şimşək kimi göylərdə çax – Sənin yerin zirvələrdir, Bayrağım. Sən Qarabağda Vətən, millət sevgisini birləşdirərək düşmənin gözünə ox olub batdın, könülləri Vətən, torpaq sevgisilə culğaladın. Cazibənlə, gözəlliyinlə məst olsun dostun, xar olsun düşmənin. Sən dalğalandıqca qəlbimizdə əzəmətli bir Azərbaycan dövlətinin varlığına inam, inanc, sevgi ucalır. Qəlbimizdə Vətən, torpaq, yurd-yuva sevgisi ucaldan, taxt quran Üçrəngli Bayrağım.\nƏsən külək, daha vüqarla dalğalandır bayrağımı. Çünki o, yoluna baş qoyduğumuz azadlığın müqəddəslik rəmzidir. O, dalğalandıqca “millətimi var edən müqəddəs dəyərləri daha dərindən anlayırıq”.\nVətən şəhidinin son örtüsü, kəfəni olan Üçrəngli Bayrağım, sən bu gün müqəddəs kitabımla bir ucalıqda durursan. Döyüşə gedən əsgər səni öpərək and içir, gözü üstə qoyur, başı üstə saxlayır! Sən bu gün onun kürəyini dayaya biləcək ən möhtəşəm qalasan.\nÜçrəngli Bayrağım, axı sən uluların bizə ərmağan etdiyi ən qiymətli, ən əziz əmanətsən. Sən bu gün beş minillik dövlətçilik tarixinə malik qədim türk – Azərbaycan xalqının milli varlığını, kimliyini, qüdrətini təmsil edirsən. Sən də cəfakeş xalqın kimi birgə sevincli, kədərli günlərin şahidi olmusan. Yenidən zühur etməyin çox qurbanlar, məşəqqətlər bahasına başa gəldi. “Bir kərə yüksələn bayraq bir daha enməz” desək də, bolşevik kələkbazları gizli qəsibkarlıq siyasəti yürüdərək (təəssüflər ki, bu işdə öz soydaşlarımızdan olanlarda var idi) Səni bir əski parçası ilə əvəz etdilər. Zamanın və tarixin gərdişi göstərdi ki, “Vətən qayğılı, millət duyğulu, milli fədakarlarımız” canı-qanı bahasına Səni yenidən Vətənin başı üstə dalğalandırdı. Şükürlər olsun, bu gün Bayrağımız başımız üstündə qürurla dalğalanır, dünyada tanınır, sayılır.\nUnutmayaq ki, bayrağa hörmət, tarixə hörmətdir. Axı, Azərbaycanın Üçrəngli Bayrağı elə Azərbaycanın tarixi deməkdir. Deməli, Sən sadəcə təsadüfi rənglər toplusu olan bir parçadan ibarət deyilsən. Göyündə türkçülüyümüzə həyat verən, qırmızısında vətənimizin hər an inkişaf etdiyini, müasirləşdiyini bəyan edən, yaşılında İslam mənəviyyatını yaşadan dəyərləri əks etdirirsən. Damarımızda axan qan var sənin al rəngindədir.\nÜçrəngli Bayrağım, Sən dünənimizin, bu günümüzün, sabahımızın, milli birliyimizin, milli varlığımızın, kimliyimizin nişanəsisən. Sən şərəf, namus simvolumuzsan. Sən milli bütövlüyümüzə yolgöstərən məşəlsən. Bu məşəl düşməni yandırıb-yaxan, önünə çəkilən bir səddir. Bu gün Qarabağımda igid əsgərimlə şanlı bir tarix yazırsan. Sənin bu zəfər yürüşün dastanlara düşəcək, tarixə qızıl hərflərlə həkk ediləcək.\nBu gün Sənin bayramındır. Baramın mübarək, Üçrəngli Bayrağım. Hər qəlbdə, hər yerdə sənin yerin ucadır. Bu ucalıq daimi nəsibin olsun, şərəfimiz, şanımız – Üçrəngli Bayrağımız. Amin!\nƏməkdar jurnalist Qərənfil Dünyaminqızı\nMüəllif: Ayna.az 9 Noyabr 2020 10:00\n9 Noyabr 10:00 Maraqlı


Zərərçəkmişlər polis rəislərindən şikayət edən hakimdən də narazıdır: "Videodan yaxşı sübut ola bilməz" - AzToday\nZərərçəkmişlər polis rəislərindən şikayət edən hakimdən də narazıdır: “Videodan yaxşı sübut ola bilməz”\nby Aztoday Xəbər Portalı 04 May, 2021 [10:06]\n04 May, 2021 [10:06]\nBakı Ağır Cinayətlər Məhkəməsinin hakimi Zeynal Ağayevin Sumqayıt və Abşeron polis rəislərinin məhkəmə qərarlarını icra etməməsi barədə daxili işlər nazirinin birinci müavini, polis general-leytenantı Seyfulla Əzimova müraciət etdiyini xəbər vermişdik. Xəbərdə hakimin son 8 ayda 6 qərar çıxardığı, amma adıçəkilən rəislərin bu sənədlərə laqeyd yanaşdığı bildirilirdi.\nZərərçəkmiş Xaqani Quliyevin nümayəndəsi İltimas Quliyev hakimin daxili işlər nazirinin birinci müavininə müraciətindən danışıb, istintaq və məhkəmə proseslərindən şikayətlənib.\nOnun sözlərinə görə, hakim şahidlərin məhkəməyə məcbur gətirilmə haqqinda qərar qəbul etsə də qərarları yerinə yetirilməyib:\nŞahid təhqiqat, ibtidai istintaq və məhkəmə istintaqı zamanı ona görə lazimdir ki, hadisəni təsvir etsin, görduklərini desin, istintaq orqani da bir nəticəyə gəlsin. Bu hadisəni muşahidə kameralari çəkiblər. Yəni, hadisəyə hüquqi qiymət vermək video görüntülərdən yaxşı sübut ola bilməz. İstintaq materiallarina 1 dəqiqə 35 saniyəlik və 24 saniyəlik olmaqla 2 videogörüntü əlavə edilib. Halbuki hadisə yerində olan videokameralardan 12-15 dəqiqəlik video goturulub. Lazim olan hissələr kəsilib, iki videoparça saxlanilib. Bununla bağli hər yerə yazmişam. Əvvəl Sumqayıtda Baş Polis İdarəsinə, Sumqayit Prokuroruna, daha sonra Baş Prokurorluğa və DİN-ə dəfələrlə müraciət etmişəm. İş məhkəməyə keçəndən sonra da videogörüntülərin tam formada istintaq materiallarına əlavə olunması ilə bağlı bir neçə dəfə vəsatət qaldirmişam. İndi hakim şahidlərin məcburi gətirilmə qərarini icra etməməklə bağlı DİN-ə müraciət edir, amma videomaterialin kəsilmiş hissələrini tələb etmir. Videogoruntu şahiddən daha obyektiv sübutdur. Hələ işdə olan digər çoxsaylı qanun pozuntularını demirəm. Onlarla bağlı da vəsatətlər vermişəm, lakin heç biri təmin olunmayıb.\nQeyd edək ki, hazırda məhkəməsi gedən hadisə 2019-cu il avqustun 16-da Sumqayıt şəhərində “Metallurq” kafesində baş verib.\nBelə ki, həmin gecə saat 23 radələrində fəhlə işləyən Xaqani Quliyev və Vüqar Tağıyev kafeyə gələrək pivə sifariş ediblər. Daha sonra həmin şəxslər tum yeyərək qabığını yerə töküblər. Ofisiantlar bir neçə dəfə onlara bu barədə xəbərdarlıq etsələr də, Xaqani və Vüqar tum yeməyə davam ediblər. Daha sonra kafenin mühafizəçisi Sabir Əskərovu çağırıblar. O da bir dəfə xəbərdarlıq etdikdən sonra Xaqani və Vüqarı söhbət etmək üçün çölə çağırıb.\nİttihama görə, bu zaman Xaqani söyüş söydüyü üçün Sabir Əskərov onu yumruqla vurub yerə yıxıb, ardınca həmin kafedə ofisiant işləyən Bəxtiyar Fərəcov yerdə olan stolu götürərək Xaqaninin üzündən zərbə vurub. Stolun dəmir ayağı Xaqaninin gözünü çıxarıb. Daha sonra kafedə ilk iş günü olan ofisiant Tural Sadıqov yerdən götürdüyü taxta parçası ilə söyüş söyən Vüqar Tağıyevin sifətinə vurub. Sabir Əskərov isə yerdən götürdüyü daşı yaralı halda söyüş söyən Xaqaninin başından vurub.\nBu işlə bağlı cinayət işinin istintaqı yekunlaşdırılaraq Bakı Ağır Cinayətlər Məhkəməsinə göndərilib. Hakim Zeynal Ağayevin icraatında olan cinayət işi üzrə məhkəmə prosesi 8 aydır ki, şahidlərin dindirilmə mərhələsini yekunlaşdıra bilmir. Buna səbəb isə Sumqayıt və Abşeron polis idarələri rəislərinin hakimin şahidlərin məcburi gətirilməsi barədə qərarı icra etməməsidir. Şahidlərin biri həmin kafenin sahibi Vasif Quliyevdir. Digər şəxslər isə kafenin xidmətçiləri – Aynur Ağazadə, Zenfira Cəfərova, müştəri Günel İsmayılzadə, kafenin “DJ”i Teymur Qurbanov, ofisiantlar – Kənan Vəliyev və Sübhan Abdulrəhimovdur.\nHakim Zeynal Ağayevin Seyfulla Əzimova etdiyi sözügedən müraciətdə bildirilir ki, o, sentyabrın 11-də Daxili İşlər Nazirliyinin Baş İctimai Təhlükəsizlik İdarəsinin rəisi, polis general-mayoru Oqtay Kərimova 3 dəfə müraciət edərək polis idarələrinin rəislərinin şahidləri məhkəməyə gətirtmədiyini bildirib və bunun məhkəmə prosesinin lüzumsuz uzadılmasına səbəb olduğunu bildirib.\nLakin general-mayor da bu şahidlərin gətirilməsini təmin edə bilməyib. Bundan sonra, hakim Zeynal Ağayev 2020-ci il oktyabrın 27-də daxili işlər nazirinin birinci müavini, polis general-leytenantı Seyfulla Əzimova rəsmi məktubla müraciət edib. Lakin bu məktub da cavabsız və hərəkətsiz qalıb.\nSonuncu dəfə Zeynal Ağayev Seyfulla Əzimova təkrar məktub ünvanlayaraq polis rəislərinin hansısa səbəblərdən məhkəmə qərarını icra etmək marağında olmadığını bildirib: “Sumqayıt şəhər Polis İdarəsi və Abşeron rayon Polis Şöbəsi bu günədək məhkəmənin qərarını icra etmir. Dəfələrlə bu barədə Abşeron və Sumqayıt Polis idarələrinin vəzifəli şəxslərinə bildirilsə də, müxtəlif bəhanələr gətirilərək qərarı icra etməyiblər. Bu polis idarələri tərəfindən məcburi gətirilmə qərarlarına belə etinasız münasibət ilk dəfə deyil. Demək olar ki, digər cinayət işləri ilə bağlı da eyni hallarla hər dəfə rastlaşırıq.\nHörmətli Seyfulla müəllim, Abşeron rayon və Sumqayıt şəhər polis İdarələri məcburi gətirmə qərarını icra etmək iqtidarında (ya marağında) olmadığı üçün qərarın icrasını digər rayon Polis İdarələrinə həvalə etməyinizi xahiş edirəm”.\nHakim Zeynal Ağayev bütün məktublara şahidlərin yaşadığı ünvanları və telefon nömrələrini qeyd edib.\nSalyanda nüfuz savaşı – Xanım deputat icra başçısını...\nAzərbaycan – İran sərhədində atışma: İki hərbçimiz şəhid...\nMübariz Mənsimovu öldürmək üçün deputatın otelinə gətirilən Quli...\nAzərbaycanlı oliqarxın oğlunun Londondakı qonşuları – Aralarında baş...\nFərhad Əhmədovdan şikayət: Pulunu ala bilməyən işçilər piket...\n11 May, 2021 [09:38]\nQazaxın icra başçısı dövlətə məxsus binaları satır –...\n11 May, 2021 [00:00]\n10 May, 2021 [09:12]\nSalyanda nüfuz savaşı – Xanım deputat icra...\nAzərbaycan – İran sərhədində atışma: İki hərbçimiz...


Sabiq nazir Namiq Abbasov insult keçirib » www.tezadlar.az\nSabiq nazir Namiq Abbasov insult keçirib\nAzərbaycanın sabiq milli təhlükəsizlik naziri Namiq Abbasovun səhhətində ciddi problem yaranıb. Bu barədə Modern.az-a sabiq nazirin yaxınları məlumat verib. Məlumata görə, eks-nazir insult keçirib.\n“Bir neçə ay olar ki, Namiq Abbasovun səhhətində müəyyən problemlər yaranmışdı. Sonradan insult keçirdiyi bəlli oldu. Bir müddət həkimlərin ciddi nəzarəti altında qaldı, amma hazırda səhhəti normaldır”, - sabiq nazirin yaxınları bildiriblər.


«İranın daxili işlərimizə qarışmağa haqqı yoxdur»\n«İranla münasibətlərimiz bir-birinin daxili işlərinə qarışmamaq prinsipinə arxalanır»\n«İranı Azərbaycan torpaqlarını işğal edən, bir milyondan çox soydaşımızı qaçqın salan Ermənistanla strateji tərəfdaşlıq edir. Bu, müsəlmançılığa, dünya qanunlarına, humanitar fəaliyyətə ziddir. Lakin bununla bağlı heç bir bəyanat verməmişik, sadəcə fikir bildirmişik. İranın Azərbaycanın hansısa dövlətlə əlaqələr qurmasına münasibət bildirməyə haqqı yoxdur».\nPrezident Administrasiyasının İctimai-siyasi şöbəsinin müdiri Əli Həsənov jurnalistlərə açıqlamasında belə deyir.\nİran tərəfi İsrail prezidenti Şimon Peresin iyunun axırlarında Azərbaycana gözlənilən səfərinin iki ölkə arasında münasibətlərə təsir edəcəyini bildirib.\nBuna münasibət bildirən Ə.Həsənov deyib:\n«Biz Azərbaycan dövləti olaraq dəfələrlə bəyan etmişik ki, heç bir dövlətin xarici siyasətinə və daxili işlərinə qarışmırıq. Biz özümüz də arzu edirik ki, hansısa qurum bizim daxili işlərimizə qarışmasın.\nİranla münasibətlərimiz bir-birinin daxili işlərinə qarışmamaq prinsipinə arxalanır. Eyni zamanda Azərbaycan ərazisindən, İrana və ya əksinə istifadə edilə bilməz».\nŞöbə müdiri onu da vurğulayıb ki, rəsmi Bakı İsrailin Fələstinlə bağlı aksiyalarını dəfələrlə pisləyib.\nŞimon Peresi Azərbaycana səfəri zamanı İsrail iş adamlarından ibarət nümayəndə heyəti müşayiət edəcək.\nAzərbaycanın İsrail prezidentini səfərə dəvət etməsi ilə bağlı mediada məlumatlar dərc ediləndən bir müddət sonra İran Silahlı Qüvvələri Baş Qərargahının rəisi Həsən Füruzabadi bildirib ki, İsrail prezidentinin Azərbaycana dəvət edilməsi İranla Azərbaycan arasında problemlər yaradacaq.


General Usubov bunları bilir, yoxsa bilmir? | Azadliq\nGeneral Usubov bunları bilir, yoxsa bilmir?\n18 Yanvar 2011 07:55\nGirişsiz-filansız, birbaşa general Ramil Usubova səslənirəm:\nCənab nazir, sirr deyil ki, Azərbaycan polis dövlətidir. Bu ölkədə məhkəmə, prokurorluq, icra orqanları, bələdiyyələr boş şeydir. Ölkə sizlikdir.\n“Polis əmrə tabedir” deyib, hər şeyi Ilham Əliyevin çiyinlərinə yükləyib, məsuliyyətdən yayına bilməzsiniz. Ilham Əliyevlə bağlı məsələ məlumdur, qibleyi-aləm Avropa məkanının gənc və perspektivli, həm də analoqsuz tiranı olmağa hazırlaşır. Əminəm ki, onun sizə verdiyi əmr və tövsiyələr də feodal idarəetmənin çiçəklənməsi üçündür, qətiyyən azadlıq və humanizmə dəxli yoxdur. Buna baxmayaraq, hörmətli nazir, qibleyi-aləm göz istəyəndə sizin polislərinizin gedib baş kəsib gətirməsi də qanunlara və təlimatlara uyğun deyil. Çoxsaylı ictimaiyyət nümayəndələri kimi, bəndənizi də bu hallar narahat edir.\nRamil müəllim, açıq danışaq, adamlarınız çox kobuddurlar. Qəddardılar, savadsız və cahildilər. Istisnalar həmişə var, mən çoxluqdan danışıram. Sizin forma geydirdiyiniz adamlar vətəndaşlara sözün əsl mənasında qan uddurur.\nYəqin ki, onların bu fəaliyyətindən razısınız. Olun, ancaq bir çox şeyləri də bilsəniz, pis olmaz.\nÖtən həftə Nizami rayonunda polislərin döyüb öldürdüyü Elvin Aslanovun qan içində meyitinin fotosu internetdə ən çox müzakirə edilən mövzu oldu. Əslində, müzakirə-filan yox idi, hamı lənət oxuyurdu.\nCənab nazir, bir-iki öyrədilmiş adamı çıxmaqla, hamı, hər kəs polisə qarşı nifrin püskürürdü. Bu ictimai rəydir. Hesablaşmasanız belə, o rəy var və günü-gündən sizlərin ziyanınıza güclənir. Bir gün bunların hesabını vermək vaxtı gələcək. Sizə deməliyəm ki, adətən çox çətin olur belə hesablaşmalar.\nInsanlar hələ ki, sizin qabağınızdan qaçır. Söyürsünüz qaçır, döyürsünüz dinmir, şərləyirsiniz dözür… Ancaq bir gün onlar qan dolu sifətlərini sizə sarı çevirəndə dayana biləcəksinizmi?\nQətiyyən inanmıram. Sizin polislərin peşəkarlıqdan necə uzaq olduğuna beş barmağım kimi əminəm. Sizin polis heç bir ekstremal vəziyyətə hazır deyil. Məsələn, birini deyim. Kürün Sabirabadda daşdığı may günlərindən biri idi. Siz də ora təhkim olunmuşdunuz. Daşhadaşda olan Kür bəndinin düz üstündə durub, ora-bura göstəriş verirdiniz. O zaman məni Kürdən çox, sizin təhlükəsizliyinizin necə zəif, necə qeyri-peşəkar olduğu düşündürürdü. Sizi aradan götürmək istəyən ixtiyari bir adam çox cüzi risk etməklə orada bunu bacarardı. Çox şükür ki, insanlarımız hələ bu cür aqressiv düşüncədən uzaqdılar. Uzaqdılar, ancaq sizlərin bütün fəaliyyətiniz sanki adamları, onların əsəblərini qurdalayıb qaçaq-quldur etməyə yönəlib. Bunumu istəyirsiniz?\nOturun rahat isti kabinetinizdə, pulunuzu qazanın da… Bir nəfər durub sizə “gözünüz üstə qaşınız var” demir ki…\nBaşımıza Hacı Məmmədov kimi dərd açdınız, güldən ağır söz dedikmi? Demədik. Bəs nə istəyirsiniz, bundan artıq Ramil müəllim?\nCamaat zülmlə uşaq böyüdür, sizin polislər də vurub onları öldürür. Siz Elvin Aslanovun qan bələnən meyitinin fotosuna baxdınızmı? Baxıbsınız, mütləq baxıbsınız. Kaş gözəgörünməz olub, o fotonu izləyəndə sizin sifət cizgilərinizi, reaksiyanızı görə biləydim…\nO, cavan oğlanın ömrünü yarıda saxlayan sizin sistemin anti-insaniliyidir, Ramil müəllim. Heçmi heyfslənmirsiniz bu günahsız ölümlərə?\nYaxşı, madam ki, hakimi-mütləqsiniz, madam bizi adam yerinə qoymaq kimi bir görəviniz, istəyiniz yoxdur, o zaman deyin bilək: Bəs biz rəiyyətdən nə düzəltmək istəyirsiniz? Biz nə edək, nə cür oturub-duraq ki, polisləriniz bizi döyməsin, cibimizə narkotik atmasın, öldürməsin? Yoxsa dəxli yoxdur, nağıllardakı əjdaha hər ayın axırında qurban tələb etdiyi kimi, biz də aybaay qurbanımızı hazırlamalıyıq?!\nBoğaza yığmayın camaatı, cənab general! Sizin çiyninizdə zərli general paqonları ilə yanaşı, böyük bir vəzifə məsuliyyəti də var. O vəzifə isə əsla insanları qırıb-çatmaqdan ibarət deyil. Qəlbinizi açın, ora bir az mərhəmət dolsun, cənab nazir!